title: 2010/29/: Neuvoston päätös, tehty 18 päivänä tammikuuta 2010 , alueiden komitean jäsenten ja varajäsenten nimittämisestä 26 päivän tammikuuta 2010 ja 25 päivän tammikuuta 2015 väliseksi kaudeksi

text:
               19.1.2010

               FI XM XM

               Euroopan unionin virallinen lehti

               L 12/11

         NEUVOSTON PÄÄTÖS,
   tehty 18 päivänä tammikuuta 2010,
   alueiden komitean jäsenten ja varajäsenten nimittämisestä 26 päivän tammikuuta 2010 ja 25 päivän tammikuuta 2015 väliseksi kaudeksi
   (2010/29/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 300 artiklan 3 kohdan ja 305 artiklan yhdessä Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn siirtymämääräyksistä tehdyn pöytäkirjan 8 artiklan kanssa,
   ottaa huomioon kunkin jäsenvaltion ehdotuksen,
   sekä katsoo seuraavaa:

               (1)

               Euroopan unionin toiminnasta tehdyn sopimuksen 300 artiklan 3 kohdassa määrätään, että alueiden komitean jäsenten ja varajäsenten on oltava alueellisten ja paikallisten julkisyhteisöjen edustajia, ”joilla on joko alueellisen tai paikallisen julkisyhteisön vaaleissa saatu valtuutus tai jotka ovat poliittisesti vastuussa vaaleilla valitulle elimelle”.

               (2)

               Euroopan unionin toiminnasta tehdyn sopimuksen 305 artiklassa määrätään, että neuvosto nimeää komitean jäsenet ja yhtä monta varajäsentä viideksi vuodeksi kerrallaan kunkin jäsenvaltion ehdotusten mukaisesti.

               (3)

               Siirtymämääräyksistä tehdyn pöytäkirjan 8 artiklassa määrätään alueiden komitean jäsenmäärän jakautumisesta.

               (4)

               Koska alueiden komitean jäsenten ja varajäsenten toimikausi päättyy 25 päivänä tammikuuta 2010, on olisi nimitettävä alueiden komitean uudet jäsenet ja varajäsenet.

               (5)

               Neuvosto hyväksyi 22 päivänä joulukuuta 2009 Belgian, Bulgarian, Tšekin, Tanskan, Viron, Kreikan, Espanjan, Ranskan, Italian, Kyproksen, Latvian, Liettuan, Luxemburgin, Unkarin, Maltan, Alankomaiden, Itävallan, Puolan, Portugalin, Romanian, Slovenian, Slovakian, Suomen, Ruotsin ja Yhdistyneen kuningaskunnan toimittamat ehdotukset komitean jäseniksi ja varajäseniksi sekä Saksan hallituksen (1) toimittaman luettelon 24 jäsenestä ja 23 varajäsenestä.

               (6)

               Irlannin hallituksen ehdottamat jäsenet ja varajäsenet sekä Saksan hallituksen ehdottama varajäsen voidaan nyt nimittää alueiden komiteaan,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään alueiden komiteaan 26 päivän tammikuuta 2010 ja 25 päivän tammikuuta 2015 väliseksi kaudeksi:

               —

               jäseniksi henkilöt, jotka on lueteltu jäsenvaltioittain liitteessä I,

               —

               varajäseniksi henkilöt, jotka on lueteltu jäsenvaltioittain liitteessä II.

         2 artikla
   Tämä päätös julkaistaan Euroopan unionin virallisessa lehdessä.
   Se tulee voimaan päivänä, jona se hyväksytään.

      Tehty Brysselissä 18 päivänä tammikuuta 2010.

            Neuvoston puolesta

            Puheenjohtaja

         E. ESPINOSA

      (1)  EUVL L 348, 29.12.2009, s. 22.

      ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I
      Членове / Miembros / Členové / Medlemmer / Mitglieder / Liikmed / Μέλη / Members / Membres / Membri / Locekļi / Nariai / Tagok / Membri / Leden / Członkowie / Membros / Membri / Členovia / Člani / Jäsenet / Ledamöter

         IRELAND

                  Mr Gerry BREEN

                     Member of Dublin City Council and Dublin Regional Authority

                  Ms Constance HANNIFFY

                     Member of Offaly County Council and Midland Regional Authority

                  Mr Denis LANDY

                     Member of South Tipperary County Council and South East Regional Authority

                  Mr Declan MCDONNELL

                     Member of Galway City Council and West Regional Authority

                  Mr Patrick MCGOWAN

                     Member of Donegal County Council and Border Regional Authority

                  Mr Brian MEANEY

                     Member of Clare County Council and Mid-West Regional Authority

                  Ms Michelle MULHERIN

                     Member of Mayo County Council and West Regional Authority

                  Mr Paul O’DONOGHUE

                     Member of Kerry County Council and South West Regional Authority

                  Ms Fiona O’LOUGHLIN

                     Member of Kildare County Council and Mid-East Regional Authority

      ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ IΙ - ANNEX II - ANNEXE II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II
      Заместник-членове / Suplentes / Náhradníci / Suppleanter / Stellvertreter / Asendusliikmed / Αναπληρωτές / Alternates / Suppléants / Supplenti / Aizstājēji / Pakaitiniai nariai / Póttagok / Supplenti / Plaatsvervangers / Zastępcy / Suplentes / Supleanți / Náhradníci / Nadomestni člani / Varajäsenet / Suppleanter

         DEUTSCHLAND

      Herr Gustav BERGEMANN

         Mitglied des Thüringer Landtags

         IRELAND

                  Mr Terry BRENNAN

                     Member of Louth County Council

                  Ms Maria BYRNE

                     Member of Limerick City Council

                  Ms Mary FREEHILL

                     Member of Dublin City Council

                  Mr John LAHART

                     Member of South Dublin County Council

                  Mr Michael MCGREAL

                     Member of Roscommon County Council

                  Mr Niall MCNELIS

                     Member of Galway City Council

                  Mr John PENDER

                     Member of Carlow County Council

                  Ms Mary SHIELDS

                     Member of Cork City Council

                  Mr Barney STEELE

                     Member of Longford County Council


Avis juridique important

|

31998D0392

98/392/EY: Neuvoston päätös, tehty 23 päivänä maaliskuuta 1998, 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen ja sen XI osan soveltamiseen liittyvän 28 päivänä heinäkuuta 1994 tehdyn sopimuksen tekemisestä Euroopan yhteisön puolesta

Virallinen lehti nro L 179 , 23/06/1998 s. 0001 - 0002

NEUVOSTON PÄÄTÖS,tehty 23 päivänä maaliskuuta 1998,10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen ja sen XI osan soveltamiseen liittyvän 28 päivänä heinäkuuta 1994 tehdyn sopimuksen tekemisestä Euroopan yhteisön puolesta (98/392/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 43, 113 ja 130 s artiklan 1 kohdan yhdessä 228 artiklan 2 kohdan ensimmäisen virkkeen ja 3 kohdan toisen alakohdan kanssa,ottaa huomioon komission ehdotuksen (1),ottaa huomioon Euroopan parlamentin puoltavan lausunnon (2),sekä katsoo, ettäEuroopan yhteisö on allekirjoittanut Yhdistyneiden Kansakuntien merioikeusyleissopimuksen, jäljempänä `yleissopimus`, ja sen XI osan soveltamiseen liittyvän sopimuksen, jäljempänä `sopimus`,edellä mainitut yleissopimus ja sopimus ovat tulleet voimaan, ja enemmistö Euroopan yhteisön jäsenvaltioista on niiden sopimuspuolia; ratifiointimenettely on käynnissä muissa jäsenvaltioissa,yleissopimuksen liitteessä IX olevassa 3 artiklassa määrätyt ja sopimuksen 4 artiklan 4 kappaleessa viitatut edellytykset sille, että Euroopan yhteisö voi tallettaa virallista vahvistamista koskevan asiakirjansa, ovat täyttyneet,Euroopan yhteisö on soveltanut väliaikaisesti sopimusta ja yleissopimuksen XI osaa 16 päivästä marraskuuta 1994 ja se on tällä hetkellä Kansainvälisen merenpohjajärjestön väliaikainen jäsen,yleissopimus ja sopimus olisi hyväksyttävä, jotta Euroopan yhteisöstä voisi toimivaltansa rajoissa tulla niiden sopimuspuoli,Euroopan yhteisön on virallista vahvistamista koskevan asiakirjan lisäksi talletettava ilmoitus, jossa eritellään yleissopimuksen ja sopimuksen alaan kuuluvat asiat, joiden osalta jäsenvaltiot ovat siirtäneet toimivaltansa yhteisölle, sekä yleissopimuksen 310 artiklan perusteella annettu ilmoitus,Euroopan yhteisö ei valitse tässä vaiheessa mitään erityistä yleissopimuksen 287 artiklassa määrättyä riitojen ratkaisumenettelyä; tätä ratkaisua tarkastellaan kuitenkin uudelleen tietyn määräajan kuluessa, jaEuroopan yhteisö ja sen jäsenvaltiot osallistuvat Kansainvälisen merenpohjajärjestön toimintaan, ja niiden on siksi sovitettava yhteen kantansa kyseisessä järjestössä,ON PÄÄTTÄNYT SEURAAVAA:1 artikla 1. Hyväksytään Yhdistyneiden Kansakuntien merioikeusyleissopimus ja sen XI osan soveltamiseen liittyvä sopimus Euroopan yhteisön puolesta.2. Yleissopimuksen ja sopimuksen tekstit ovat liitteessä I.3. Euroopan yhteisön virallista vahvistamista koskeva asiakirja, joka on liitteessä II, talletetaan Yhdistyneiden Kansakuntien pääsihteerin huostaan. Siihen sisältyy yleissopimuksen 310 artiklan perusteella annettu ilmoitus ja toimivaltaa koskeva ilmoitus.2 artikla Yhteisö ja sen jäsenvaltiot sovittavat yhteen kantansa Kansainvälisen merenpohjajärjestön toimielimissä liitteessä III määrättyä menettelyä noudattaen.3 artikla Neuvoston puheenjohtajalla on oikeus nimetä henkilö, jolla on valtuudet tallettaa virallista vahvistamista koskeva asiakirja yhteisöä sitovasti.Tämä päätös julkaistaan Euroopan yhteisöjen virallisessa lehdessä.Tehty Brysselissä 23 päivänä maaliskuuta 1998.Neuvoston puolestaM. MEACHERPuheenjohtaja(1) EYVL C 155, 23.5.1997, s. 1.(2) EYVL C 325, 27.10.1997, s. 14.


title: 2011/660/: Neuvoston päätös, annettu 3 päivänä lokakuuta 2011 , alueiden komitean kuuden puolalaisen jäsenen ja kuuden puolalaisen varajäsenen nimeämisestä

text:
               7.10.2011

               FI

               Euroopan unionin virallinen lehti

               L 263/17

         NEUVOSTON PÄÄTÖS,
   annettu 3 päivänä lokakuuta 2011,
   alueiden komitean kuuden puolalaisen jäsenen ja kuuden puolalaisen varajäsenen nimeämisestä
   (2011/660/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Puolan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Kuusi alueiden komitean jäsenen paikkaa on vapautunut Jacek CZERNIAKin, Konstanty DOMBROWICZin, Marcin JABŁOŃSKIn, Witold KROCHMALin, Marek NAWARAn ja Bogusław ŚMIGIELSKIn toimikausien päätyttyä. Viisi varajäsenen paikkaa on vapautunut Jan DZIUBIŃSKIn, Władysław HUSEJKOn, Tadeusz KOWALCZYKin, Andrzej MATUSIEWICZin ja Robert SOSZYŃSKIn toimikausien päätyttyä. Yksi varajäsenen paikka on vapautunut, kun Pawel ADAMOWICZ nimettiin alueiden komitean jäseneksi.

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseniksi:

                           —

                           Paweł ADAMOWICZ, Prezydent Miasta Gdańska

                           —

                           Olgierd GEBLEWICZ, Marszałek Województwa Zachodniopomorskiego

                           —

                           Krzysztof HETMAN, Marszałek Województwa Lubelskiego

                           —

                           Witold KROCHMAL, Radny Miasta i Gminy Wołów (nimeämisperusteen muutos)

                           —

                           Marek SOWA, Marszałek Województwa Małopolskiego

                           —

                           Witold STĘPIEŃ, Marszałek Województwa Łódzkiego

                     ja

               b)

               varajäseniksi:

                           —

                           Jacek CZERNIAK, Radny Województwa Lubelskiego

                           —

                           Marcin JABŁOŃSKI, Radny Województwa Lubuskiego

                           —

                           Bogdan DYJUK, Przewodniczący Sejmiku Województwa Podłaskiego

                           —

                           Arkadiusz GODLEWSKI, Przewodniczący Rady Miasta Katowice

                           —

                           Teresa KUBAS-HUL, Przewodnicząca Sejmiku Województwa Podkarpackiego

                           —

                           Hanna ZDANOWSKA, Prezydent Miasta Łodzi.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 3 päivänä lokakuuta 2011.

            Neuvoston puolesta

            Puheenjohtaja

         J. FEDAK

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


Avis juridique important

|

31997D0643

97/643/EY, Euratom: Neuvoston päätös, tehty 27 päivänä syyskuuta 1997, talous- ja sosiaalikomitean jäsenen nimeämisestä

Virallinen lehti nro L 272 , 04/10/1997 s. 0049 - 0049

NEUVOSTON PÄÄTÖS,tehty 27 päivänä syyskuuta 1997,talous- ja sosiaalikomitean jäsenen nimeämisestä (97/643/EY, Euratom) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 194 artiklan,ottaa huomioon Euroopan atomienergiayhteisön perustamissopimuksen ja erityisesti sen 165 artiklan,ottaa huomioon talous- ja sosiaalikomitean jäsenten nimeämisestä 20 päivänä syyskuuta 1998 päättyväksi toimikaudeksi 26 päivänä syyskuuta 1994 tehdyn neuvoston päätöksen 94/660/EY, Euratom (1),sekä katsoo, ettäedellä mainitussa komiteassa on vapautunut jäsenen paikka Leopold Maurerin erottua, mikä on annettu neuvostolle tiedoksi 21 päivänä huhtikuuta 1997,ottaa huomioon Itävallan hallituksen 16 päivänä kesäkuuta 1997 esittämät ehdokkaat,sekä saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artikla Nimetään Michael Reiterer talous- ja sosiaalikomitean jäseneksi Leopold Maurerin tilalle tämän jäljellä olevaksi toimikaudeksi eli 20 päivään syyskuuta 1998 saakka.Tehty Brysselissä 27 päivänä syyskuuta 1997.Neuvoston puolestaF. BODENPuheenjohtaja(1) EYVL L 257, 5.10.1994, s. 20


title: Euroopan keskuspankin päätös (EU) 2016/702, annettu 18 päivänä huhtikuuta 2016, julkisen sektorin omaisuuserien osto-ohjelmasta jälkimarkkinoilla annetun päätöksen (EU) 2015/774 muuttamisesta (EKP/2016/8)

text:
                  11.5.2016

                  FI

                  Euroopan unionin virallinen lehti

                  L 121/24

            EUROOPAN KESKUSPANKIN PÄÄTÖS (EU) 2016/702,
      annettu 18 päivänä huhtikuuta 2016,
      julkisen sektorin omaisuuserien osto-ohjelmasta jälkimarkkinoilla annetun päätöksen (EU) 2015/774 muuttamisesta (EKP/2016/8)
      EUROOPAN KESKUSPANKIN NEUVOSTO; joka
      ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
      ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.1 artiklan toisen alakohdan luettuna yhdessä 3.1 artiklan ensimmäisen luetelmakohdan ja 18.1 artiklan kanssa,
      sekä katsoo seuraavaa:

                  (1)

                  Euroopan keskuspankin päätöksellä (EU) 2015/774 (EKP/2015/10) (1) perustettiin jälkimarkkinoilla toteutettava julkisen sektorin omaisuuserien osto-ohjelma (jäljempänä PSPP-ohjelma), jolla laajennettiin jo olemassa olevia omaisuuserien osto-ohjelmia sitten, että niihin sisällytettiin julkisen sektorin arvopaperit. PSPP-ohjelma kuuluu yhdessä kolmannen katettujen joukkovelkakirjalainojen osto-ohjelman, omaisuusvakuudellisten arvopaperien osto-ohjelman ja tulevan yrityssektorin velkapapereiden osto-ohjelman kanssa laajennettuun omaisuuserien osto-ohjelmaan (jäljempänä APP-ohjelma) APP-ohjelman tarkoituksena on parantaa edelleen rahapolitiikan välittymistä, edistää luotonantoa euroalueen taloudelle, helpottaa kotitalouksien ja yritysten lainanoton ehtoja sekä osaltaan vaikuttaa inflaatiovauhdin palautumiseen tasolle, joka on hintavakauden säilyttämiseen tähtäävän EKP:n ensisijaisen tavoitteen mukaisesti keskipitkällä aikavälillä lähellä kahta prosenttia mutta hieman alle sen.

                  (2)

                  Hintavakauden säilyttämistä koskevan EKP:n neuvoston tehtävän mukaisesti olisi muutettava tiettyjä PSPP-ohjelman ominaisuuksia, jotta varmistettaisiin inflaatiovauhdin kestävä korjausliike kohti tasoa, joka on keskipitkällä aikavälillä lähellä kahta prosenttia mutta hieman alle sen. Muutokset ovat sopusoinnussa EKP:n neuvostolle kuuluvan rahapoliittisen tehtävän kanssa ja heijastavat asianmukaisesti riskienhallintaan liittyviä näkökohtia.

                  (3)

                  Erityisesti APP-ohjelman puitteissa markkinoille tarjottavan likviditeetin määrä yhteenlasketuissa kuukausittaisissa ostoissa tulisi nostaa 80 miljardiin euroon.

                  (4)

                  Lisäksi hyväksyttävien kansainvälisten organisaatioiden ja kansainvälisten kehityspankkien liikkeeseenlaskemiin arvopapereihin sovellettavia liikkeeseenlaskija- ja liikkeeseenlaskukohtaisia kynnysarvoja olisi nostettava. Uudet raja-arvot määriteltiin sen varmistamiseksi, että aiotut ostot ovat oikeassa suhteessa PSPP-ohjelman tavoitteisiin, ottaen huomioon myös, että hallittujen velkojen uudelleenjärjestelyjen häiritsemisen riski on vähäinen.

                  (5)

                  Huhtikuusta 2016 lähtien sellaisten kelpoisuusehdot täyttävien jälkimarkkinakelpoisten velkapapereiden ostojen, joiden liikkeeseenlaskijana on kansainvälisiä organisaatioita ja kansainvälisiä kehityspankkeja, ja muiden kelpoisuusehdot täyttävin jälkimarkkinakelpoisten velkapapereiden ostojen allokaatiota olisi muutettava PSPP-ohjelman tavoitteiden saavuttamiseksi ja PSPP-ohjelman moitteettoman täytäntöönpanon varmistamiseksi koko ohjelman keston ajan ja kasvaneen ostovolyymin aikana.

                  (6)

                  Lisäksi ulkoisten luottoluokituslaitoksen antamien jälkimarkkinakelpoisten velkapapereiden luottoluokituksia varten voidaan käyttää ulkoisten luottoluokitusten antamia liikkeeseenlaskuluokituksia tapauksissa, joissa liikkeeseenlaskijalla ja takaajalla ei ole ulkoisten luottoluokituslaitosten antamaa luottoluokitusta. Jälkimarkkinakelpoisen arvopaperin liikkeeseenlaskua koskevan luottoluokituksen tulisi kuitenkin täyttää eurojärjestelmän luottokelpoisuusvaatimukset. Päätöksessä (EU) 2015/774 olisi otettava huomioon, että nämä kelpoisuusvaatimukset ovat nykyään Euroopan keskuspankin suuntaviivojen (EU) 2015/510 (EKP/2014/60) (2) neljännessä osassa.

                  (7)

                  Päätös (EU) 2015/774 (EKP/2015/10) olisi näin ollen muutettavasti vastaavasti,

            ON HYVÄKSYNYT TÄMÄN PÄÄTÖKSEN:
      1 artikla
      Muutokset
      Muutetaan päätös (EU) N:o 2015/774 (EKP/2015/10) seuraavasti:

                  1.

                  Korvataan 3 artiklan 2 kohta seuraavasti:
                  ”2.   Jotta PSPP-ohjelmassa tehtävä osto täyttäisi kelpoisuusehdot, jälkimarkkinakelpoisten velkapapereiden on täytettävä eurojärjestelmän luotto-operaatioissa sovellettavat jälkimarkkinakelpoisia omaisuuseriä koskevat kelpoisuusehdot Euroopan keskuspankin suuntaviivojen (EU) 2015/510 (EKP/2014/60) (*) neljännen osan mukaisesti, sekä seuraavat vaatimukset:

                              a)

                              jälkimarkkinakelpoisten velkapapereiden liikkeeseenlaskijalla tai takaajalla on oltava vähintään yhden eurojärjestelmän luottokelpoisuuden arviointikehikossa hyväksytyn ulkoisen luottoluokituslaitoksen antama luottokelpoisuusarviointi, joka on julkisen luottoluokituksen muodossa ja vastaa vähintään eurojärjestelmän yhdenmukaistetun luokitusasteikon luokkaa 3;

                              b)

                              jos saatavilla on useita ulkoisen luottoluokituslaitoksen antamia liikkeeseenlaskija- tai takaajaluokituksia, käytetään näistä parasta, siis parasta saavilla olevaa liikkeeseenlaskija- tai takaajaluokitusta. Jos luottokelpoisuusvaatimusten täyttyminen perustuu ulkoisen luottoluokituslaitoksen antamaan takaajaluokitukseen, takaajan on täytettävä suuntaviivojen (EU) 2015/510 (EKP/2014/60) 87 artiklan ja 113–115 artiklan hyväksyttäviltä takauksilta edellytetyt ominaisuudet.

                              c)

                              jos ulkoisen luottoluokituslaitoksen antamaa liikkeeseenlaskija- tai takaajaluokitusta ei ole, jälkimarkkinakelpoisella velkapaperilla on oltava vähintään yksi ulkoisen luottoluokituslaitoksen antama liikkeeseenlaskuluokitus, joka vastaa vähintään eurojärjestelmän yhdenmukaistetun luokitusasteikon luokkaa 3;

                              d)

                              Jos hyväksytyn ulkoisen luottoluokituslaitoksen liikkeeseenlaskija-, takaaja-, tai liikkeeseenlaskuluokitus ei vastaa vähintään eurojärjestelmän yhdenmukaistetun luokitusasteikon luokkaa 3, jälkimarkkinakelpoiset velkapaperit kelpaavat vain, jos ne ovat euroalueen jäsenvaltioiden keskushallintojen rahoitustukiohjelman yhteydessä liikkeeseen laskemia tai täysimääräisesti takaamia ja jos EKP:n neuvosto on suuntaviivojen EKP/2014/31 (**) 8 artiklan nojalla päättänyt keskeyttää eurojärjestelmän luottokelpoisuuden alarajan soveltamisen niihin;

                              e)

                              Jos käynnissä oleva rahoitustukiohjelma on uudelleentarkastelun kohteena, kelpoisuus PSPP-ohjelman ostoja varten keskeytyy ja palautuu vasta, jos uudelleentarkastelun tulos on myönteinen.

                     (*)  Euroopan keskuspankin suuntaviivat (EU) 2015/510, annettu 19 päivänä joulukuuta 2014, eurojärjestelmän rahapolitiikan kehyksen täytäntöönpanosta (EKP/2014/60) (EUVL L 91, 2.4.2015, s. 3)."

                     (**)  Euroopan keskuspankin suuntaviivat EKP/2014/31, annettu 9 päivänä heinäkuuta 2014, eurojärjestelmän rahoitusoperaatioihin sekä vakuuskelpoisuuteen liittyvistä väliaikaisista lisätoimenpiteistä ja suuntaviivojen EKP/2007/9 muuttamisesta (EUVL L 240, 13.8.2014, s. 28).”;"

                  2.

                  Korvataan 5 artikla seuraavasti:
                  ”5 artikla
                  Ostorajat
                  1.   Jollei 3 artiklasta muuta johdu, PSPP-ohjelmassa 3 artiklassa täsmennetyt kriteerit täyttäviin jälkimarkkinakelpoisiin velkapapereihin sovelletaan liikkeeseenlaskun osuutta koskevaa ISIN-koodittaista ylärajaa; kaikkien eurojärjestelmän keskuspankkien konsolidoidut sijoitussalkut otetaan huomioon. Liikkeeseenlaskun osuutta koskevat ylärajat ovat seuraavat:

                              a)

                              Yhdellä ISIN-koodilla liikkeeseen laskettuja velkapapereita koskeva raja-arvo on 50 prosenttia, kun kyse on hyväksytyistä velkapapereista, joiden liikkeeseenlaskijana ovat hyväksytyt kansainväliset organisaatiot ja kansainväliset kehityspankit.

                              b)

                              Yhdellä ISIN-koodilla liikkeeseen laskettuja velkapapereita koskeva raja-arvo on 33 prosenttia muiden hyväksyttyjen jälkimarkkinakelpoisten velkapapereiden osalta; tästä poiketen yhdellä ISIN-koodilla liikkeeseen laskettuja velkapapereita koskeva raja-arvo on 25 prosenttia, kun kyse on hyväksytyistä jälkimarkkinakelpoisista velkapapereista, jotka sisältävät talous- ja rahoituskomitean euroalueen mallilausekkeesta poikkeavan yhteistoimintalausekkeen, joka on pantu täytäntöön jäsenvaltioissa Euroopan vakausmekanismin perustamisesta tehdyn sopimuksen 12 artiklan 3 kohdan mukaisesti; raja-arvo nostetaan kuitenkin 33 prosenttiin edellyttäen, että tarkastetaan tapauskohtaisesti, ettei samalla ISIN-koodia koskevasta 33 prosentin suuruisesta osuudesta aiheudu tilannetta, jossa eurojärjestelmän keskuspankit saavuttavat määrävähemmistöosuuden hallituissa velkojen uudelleenjärjestelyissä.

                        2.   Seuraavaa yhteenlaskettua raja-arvoa sovelletaan kaikkien eurojärjestelmän keskuspankkien konsolidoiduissa sijoitussalkuissa oleviin velkapapereihin, jotka ovat hyväksyttäviä PSPP-ohjelman ostoja varten ja joilla on 3 artiklassa täsmennetty jäljellä oleva maturiteetti:

                              a)

                              50 prosenttia sellaisen liikkeeseenlaskijan arvoaperikannasta, joka on hyväksytty kansainvälinen organisaatio tai kansainvälinen kehityspankki, tai

                              b)

                              33 prosenttia muun liikkeeseenlaskijan kuin hyväksytyn kansainvälisen organisaation tai kansainvälisen kehityspankin arvopaperikannasta

                        3.   Edellä 3 artiklan 2 kohdan d alakohdassa tarkoitettujen velkapaperien osalta sovelletaan liikkeeseenlaskijaa ja liikkeeseenlaskua koskevia edellä esitetystä poikkeavia raja-arvoja. EKP:n neuvosto asettaa nämä raja-arvot ottaen huomioon riskienhallintaan ja markkinoiden toimintaan liittyvät näkökohdat.”;

                  3.

                  Korvataan 6 artiklan 1 kohta seuraavasti:
                  ”1.   PSPP-ohjelman kelpoisuusehdot täyttävien jälkimarkkinakelpoisten velkapaperien ostojen kirjanpitoarvosta 10 prosenttia on ostettava arvopapereina, joiden liikkeeseenlaskija on kansainvälinen organisaatio tai kansainvälinen kehityspankki, ja 90 prosenttia tästä kirjanpitoarvosta arvopapereina, joiden liikkeeseenlaskija on keskus-, alue- tai paikallishallinto tai tunnustettu yhteisö, taikka tämän päätöksen 3 artiklan 4 kohdan mukaan soveltuvin osin arvopapereina, joiden liikkeeseenlaskija on hyväksytty julkinen yritys. EKP:n neuvosto voi arvioida uudelleen edellä olevan jakoperusteen. Ainoastaan kansalliset keskuspankit toteuttavat hyväksyttyjen kansainvälisten organisaatioiden, kansainvälisten kehityspankkien sekä alue- ja paikallishallintojen liikkeeseen laskemien velkapapereiden ostot.”

                  4.

                  Korvataan 6 artiklan 2 kohta seuraavasti:
                  ”2.   Kansallisten keskuspankkien osuus PSPP-ohjelmassa hyväksyttyjen jälkimarkkinakelpoisten velkapapereiden ostojen yhteenlasketusta kirjanpitoarvosta on 90 prosenttia, ja EKP ostaa jäljelle jäävän 10 prosentin osuuden. Ostojen jakaminen lainkäyttöalueiden kesken vastaa EKPJ:n perussäännön 29 artiklassa tarkoitettua EKP:n pääoman merkitsemisen jakoperustetta.”.

            2 artikla
      Voimaantulo
      Tämä päätös tulee voimaan 19 päivänä huhtikuuta 2016. Sitä sovelletaan 19 päivästä huhtikuuta 2016.

         Tehty Frankfurt am Mainissa 18 päivänä huhtikuuta 2016.

               EKP:n puheenjohtaja

            Mario DRAGHI

         (1)  Euroopan keskuspankin päätös (EU) N:o 2015/774, annettu 4 päivänä maaliskuuta 2015, julkisen sektorin omaisuuserien osto-ohjelmasta jälkimarkkinoilla (EKP/2015/10) (EUVL L 121, 14.5.2015, s. 20).

         (2)  Euroopan keskuspankin suuntaviivat (EU) 2015/510, annettu 19 päivänä joulukuuta 2014, eurojärjestelmän rahapolitiikan kehyksen täytäntöönpanosta) (EKP/2014/60) (EUVL L 91, 2.4.2015, s. 3).


Avis juridique important

|

31997D0820

97/820/YUTP: Neuvoston päätös, tehty 28 päivänä marraskuuta 1997, Nigeriaa koskevan neuvoston yhteisen kannan 95/544/YUTP täytäntöönpanosta

Virallinen lehti nro L 338 , 09/12/1997 s. 0007 - 0007

NEUVOSTON PÄÄTÖS,tehty 28 päivänä marraskuuta 1997,Nigeriaa koskevan neuvoston yhteisen kannan 95/544/YUTP täytäntöönpanosta (97/820/YUTP) EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen J.2 artiklan,sekä katsoo, ettäneuvosto on 4 päivänä joulukuuta 1995 määritellyt Euroopan unionista tehdyn sopimuksen J.2 artiklan perusteella Nigeriaa koskevan yhteisen kannan 95/544/YUTP (1),päätöksellä 97/821/YUTP (2) yhteisen kannan 95/544/YUTP voimassaoloa on pidennetty 1 päivään marraskuuta 1998 saakka, jaon syytä antaa eräitä kyseisen yhteisen kannan täytäntöönpanoa koskevia suuntaviivoja,ON PÄÄTTÄNYT SEURAAVAA:1 artikla 1. Unionin jäsenvaltiot voivat myöntää viisumin jokaiselle Nigerian kansalaiselle, joka osallistuu niiden alueella järjestettävään kansainväliseen konferenssiin ja erityisesti niihin kokouksiin osallistumista varten, jotka pidetään neljännen 15 päivänä joulukuuta 1989 Loméssa allekirjoitetun AKT-EY-yleissopimuksen puitteissa.2. Noudattaakseen kansainvälisiä sitoumuksiaan jäsenvaltiot voivat poiketa yhteisen kannan 95/544/YUTP 1 kohdasta:- pantaessa täytäntöön toimipaikkaa koskevan sopimuksen määräyksiä,- noudattaakseen jo ennen yhteisen kannan hyväksymistä vuonna 1995 tehtyjä sitoumuksia, erityisesti kansainvälisten urheilujärjestöjen vastuulla järjestettyjen urheilutapahtumien osalta, kuten vuoden 1998 jalkapallon maailmanmestaruuskisat ja niitä varten jo järjestetyt karsintaottelut sekä vuoden 1998 koripallon maailmanmestaruuskisat.Jäsenvaltioiden on ilmoitettava tämän päätöksen määräyksistä urheilujärjestöille.3. Yhteisen kannan 95/544/YUTP 1 kohdasta voidaan poiketa myös pakottavista humanitaarisista syistä.2 artikla Viisumi myönnetään ainoastaan tapauskohtaisesti ja vasta sen jälkeen, kun siitä on ennalta ilmoitettu kaikille jäsenvaltioille.3 artikla Tämä päätös julkaistaan virallisessa lehdessä.Tehty Brysselissä 28 päivänä marraskuuta 1997.Neuvoston puolestaG. WOHLFARTPuheenjohtaja(1) EYVL N:o L 309, 21.12.1995, s. 1.(2) Ks. tämän virallisen lehden s. 8.


Avis juridique important

|

31994D0457

94/457/EY: Neuvoston päätös, tehty 27 päivänä kesäkuuta 1994, Euroopan yhteisön ja Australian välisen tieteellis-teknisen yhteistyösopimuksen tekemisestä

Virallinen lehti nro L 188 , 22/07/1994 s. 0017 - 0017 Suomenk. erityispainos Alue 11 Nide 32 s. 0101  Ruotsink. erityispainos Alue 11 Nide 32 s. 0101

NEUVOSTON PÄÄTÖS,tehty 27 päivänä kesäkuuta 1994,Euroopan yhteisön ja Australian välisen tieteellis-teknisen yhteistyösopimuksen tekemisestä (94/457/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 M artiklan 228 artiklan 2 kohdan ensimmäisen virkkeen ja 228 artiklan 3 kohdan 1 alakohdan yhteydessä,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäyhteisössä ja Australiassa pannaan tällä hetkellä täytäntöön erityisiä tutkimusohjelmia molempia kiinnostavilla aloilla,Australian hallituksen ja Euroopan yhteisöjen komission välisen 12 päivänä marraskuuta 1986 allekirjoitetun tieteellis-tekniseen yhteistyöhön liittyvän järjestelyn yhteydessä saadun kokemuksen perusteella molemmat osapuolet ovat ilmaisseet halukkuutensa jatkaa yhteistyötä tieteen ja tekniikan alalla muodollisemman yhteistyön yhteydessä,neuvosto on 21 päivänä toukokuuta 1992 tehdyllä päätöksellä valtuuttanut komission neuvottelemaan Euroopan yhteisön ja Australian välisen tieteellis-teknissen yhteistyösopimuksen,yhteisö ja Australia aikovat molemmat hyötyä tästä yhteistyöstä,perustamissopimuksen asiaa koskevat määräykset eivät kuitenkaan rajoita sitä, että sopimus ja kaikki siihen liittyvät toimet eivät vaikuta mitenkään jäsenvaltioiden toimivaltaan toteuttaa kahdenkeskisiä toimia Australian kanssa tieteen, teknologian, tutkimuksen ja kehityksen alalla tai tarvittaessa tehdä sopimuksia sitä varten,tämä sopimus on allekirjoitettu yhteisön puolesta Canberrassa 23 päivänä helmikuuta 1994, jaolisi hyväksyttävä Euroopan yhteisön ja Australian välinen tieteellis-tekninen yhteistyösopimus,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Australian välinen tieteellis-tekninen yhteistyösopimus.Sopimuksen teksti on liitetty tähän päätökseen.2 artiklaNeuvoston puheenjohtaja tekee sopimuksen 11 artiklassa määrätyn ilmoituksen.Tehty Brysselissä 27 päivänä kesäkuuta 1994.Neuvoston puolestaPuheenjohtajaC. SIMITIS(1) EYVL N:o C 181, 3.7.1993, s. 9(2) EYVL N:o C 315, 22.11.1993(3) EYVL N:o C 304, 10.11.1993, s. 3


title: Neuvoston päätös 2013/354/YUTP, annettu 3 päivänä heinäkuuta 2013 , palestiinalaisalueilla toteutettavasta Euroopan unionin poliisioperaatiosta (EUPOL COPPS)

text:
               4.7.2013

               FI

               Euroopan unionin virallinen lehti

               L 185/12

         NEUVOSTON PÄÄTÖS 2013/354/YUTP,
   annettu 3 päivänä heinäkuuta 2013,
   palestiinalaisalueilla toteutettavasta Euroopan unionin poliisioperaatiosta (EUPOL COPPS)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 14 päivänä marraskuuta 2005 yhteisen toiminnan 2005/797/YUTP palestiinalaisalueilla toteutettavasta Euroopan unionin poliisioperaatiosta (1) (EUPOL COPPS) kolmeksi vuodeksi. EUPOL COPPSin operatiivinen vaihe alkoi 1 päivänä tammikuuta 2006.

               (2)

               Neuvosto hyväksyi 17 päivänä joulukuuta 2010 päätöksen 2010/784/YUTP palestiinalaisalueella toteutettavasta Euroopan unionin poliisioperaatiosta (EUPOL COPPS) (2), jolla EUPOL COPPSin voimassaoloaikaa jatkettiin 1 päivästä tammikuuta 2011. Päätöksen 2010/784/YUTP voimassaolo päättyy 30 päivänä kesäkuuta 2013.

               (3)

               Poliittisten ja turvallisuusasioiden komitea, jäljempänä ‧PTK‧, suositteli 7 päivänä kesäkuuta 2013, että operaation toimeksiantoa jatketaan vielä 12 kuukaudella eli 30 päivään kesäkuuta 2014.

               (4)

               Valvontavoimavara (Watch-Keeping Capability) olisi aktivoitava operaatiota varten.

               (5)

               EUPOL COPPS toteutetaan tilanteessa, joka voi huonontua ja joka saattaa haitata Euroopan unionista tehdyn sopimuksen 21 artiklassa määrättyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Tehtävä
   1.   Palestiinalaisalueilla toteutettavan Euroopan unionin poliisioperaatiota, jäljempänä ‧EUPOL COPPS‧, joka on perustettu yhteisellä toiminnalla 2005/797/YUTP, jatketaan 1 päivästä heinäkuuta 2013 alkaen.
   2.   EUPOL COPPS toimii 2 artiklassa esitetyn tehtävänmäärittelynsä mukaisesti.
   2 artikla
   Tehtävänmäärittely
   EUPOL COPPSin tavoitteena on edistää palestiinalaisten vastuulla olevan pysyvän ja tehokkaan poliisijärjestelmän perustamista parhaiden kansainvälisten käytänteiden mukaisesti sekä yhteistyössä yhteiskunnan rakenteiden kehittämistä koskevien unionin ohjelmien ja turvallisuusalaan laajemmin liittyvien muiden kansainvälisten pyrkimysten kuten rikosoikeusjärjestelmän uudistuksen kanssa.
   Tätä varten EUPOL COPPS

               a)

               avustaa Palestiinan siviilipoliisia (Palestinian Civil Police), jäljempänä ‧PCP‧, sen kehittämisohjelman täytäntöönpanossa antamalla sille neuvoja ja tiivistä ohjausta, etenkin alue-, päämaja- ja ministeritason korkeille virkamiehille;

               b)

               sovittaa yhteen ja helpottaa unionin ja jäsenvaltioiden PCP:lle antamaa apua, joka voi pyynnöstä olla myös kansainvälistä;

               c)

               antaa poliisialaan liittyviä rikosoikeudellisia seikkoja koskevia neuvoja;

               d)

               operaatiolla on hankeyksikkö hankkeiden kartoittamiseksi ja toteuttamiseksi. Operaatiossa sovitetaan yhteen, avustetaan ja ohjeistetaan tarvittaessa jäsenvaltioiden ja kolmansien valtioiden omalla vastuullaan toteuttamia hankkeita operaatioon liittyvillä aloilla ja sen tavoitteiden tukemiseksi.

         Edellä mainittujen tehtävien yhteydessä EUPOL COPPSilla on valtuudet hankkia palveluita ja tarvikkeita, tehdä sopimuksia ja hallinnollisia järjestelyjä, ottaa palvelukseen henkilöstä, avata pankkitilejä, hankkia ja pitää hallussa varoja ja maksaa velkojaan sekä esiintyä kantajana ja vastaajana oikeudenkäynneissä.
   3 artikla
   Uudelleentarkastelu
   Operaation toiminta-ajatuksessa (CONOPS) ja operaatiosuunnitelmassa (OPLAN) vahvistettujen arviointiperusteiden mukaisesti puolivuosittain tapahtuva tarkistus mahdollistaa EUPOL COPPSin laajuutta ja soveltamisalaa koskevat tarpeelliset muutokset. Tarkistuksessa otetaan huomioon myös tilanteen kehittyminen paikan päällä.
   4 artikla
   Komentoketju ja rakenne
   1.   Kriisinhallintaoperaationa EUPOL COPPSin rakenteeseen sisältyy yhtenäinen johtamisjärjestely.
   2.   EUPOL COPPSin rakenne on sen suunnitteluasiakirjojen mukainen.
   5 artikla
   Siviilioperaatiokomentaja
   1.   Siviilialan suunnittelu- ja toteutusvoimavaran (CPCC) johtaja toimii siviilioperaation komentajana EUPOL COPPSissa.
   2.   Siviilioperaatiokomentaja vastaa PTK:n poliittisen valvonnan ja strategisen johdon alaisena sekä unionin ulkoasioiden- ja turvallisuuspolitiikan korkean edustajan, jäljempänä ‧korkea edustaja‧, yleisen toimivallan alaisuudessa EUPOL COPPSin strategisen tason johtamisjärjestelystä.
   3.   Siviilioperaatiokomentaja varmistaa operaatioiden toteuttamisen osalta neuvoston päätösten ja PTK:n päätösten asianmukaisen ja tehokkaan täytäntöönpanon muun muassa antamalla tarvittaessa operaation johtajalle strategisen tason ohjeita sekä neuvoja ja teknistä tukea.
   4.   Siviilioperaation komentaja raportoi neuvostolle korkean edustajan kautta.
   5.   Kaikki lähetettyyn henkilöstöön kuuluvat pysyvät täysin asianomaisen lähettäjävaltion viranomaisten alaisina kansallisten määräysten mukaisesti taikka asianomaisen unionin toimielimen tai Euroopan ulkosuhdehallinnon, jäljempänä ‧EUH‧, alaisina. Nämä viranomaiset siirtävät henkilöstöä, ryhmiä ja yksikköjä koskevan operatiivisen johtosuhteen (OPCON) siviilioperaatiokomentajalle.
   6.   Siviilioperaatiokomentajalla on kokonaisvastuu siitä, että unionilla oleva huolellisuusvelvoite täytetään asianmukaisesti.
   7.   Siviilioperaation komentaja ja EU:n Lähi-idän rauhanprosessissa toimiva erityisedustaja kuulevat toisiaan tarvittaessa.
   6 artikla
   Operaation johtaja
   1.   Operaation johtaja vastaa ja huolehtii operaation johtamisesta operaatioalueella ja on suoraan vastuussa siviilioperaatiokomentajalle.
   2.   Operaation johtaja toimii operaation edustajana. Operaation johtaja voi siirtää henkilö- ja rahoitusasioihin liittyviä hallintotehtäviä operaation henkilöstöön kuuluville niin, että operaation johtajalla on kokonaisvastuu.
   3.   Operaation johtajalla on siviilioperaation komentajan hänelle siirtämä vastuu osallistuvien valtioiden henkilöstön, ryhmien ja yksiköiden johtamisesta ja valvonnasta sekä hallinnollinen ja logistinen vastuu, johon kuuluu myös vastuu operaation käyttöön annetuista varoista, voimavaroista ja tiedoista.
   4.   Operaation johtaja antaa operaation koko henkilöstölle ohjeet EUPOL COPPSin toteuttamiseksi tehokkaalla tavalla operaatioalueella, ja hän vastaa operaation yhteensovittamisesta ja päivittäisestä hallinnoinnista siviilioperaation komentajan strategisen tason ohjeita noudattaen.
   5.   Operaation johtaja vastaa henkilöstön kurinpidollisesta valvonnasta. Lähetetyn henkilöstön osalta kurinpitotoimista vastaavat asianomaiset kansalliset viranomaiset, asianomainen unionin toimielin tai EUH.
   6.   Operaation johtaja edustaa EUPOL COPPSia operaatioalueella ja varmistaa operaation asianmukaisen näkyvyyden.
   7.   Operaation johtaja sovittaa toimintansa tarvittaessa yhteen muiden alueella olevien unionin toimijoiden kanssa. Operaation johtaja saa paikallisia poliittisia ohjeita Lähi-idän rauhanprosessissa toimivalta EU:n erityisedustajalta, joka kuulee unionin asianomaisten edustustojen päälliköitä, sanotun kuitenkaan vaikuttamatta johtamisjärjestelyyn.
   7 artikla
   EUPOL COPPSin henkilöstö
   1.   EUPOL COPPSin henkilöstön lukumäärän ja pätevyyden on oltava sen 2 artiklassa esitetyn tehtävänmäärittelyn ja 4 artiklassa esitetyn rakenteen mukainen.
   2.   EUPOL COPPSin henkilöstö koostuu ensisijaisesti jäsenvaltioiden, unionin toimielinten tai EUH:n lähettämästä henkilöstöstä. Kukin jäsenvaltio, unionin toimielin tai EUH vastaa lähettämästään henkilöstöstä aiheutuvista kuluista, kuten palkoista, terveydenhuollosta, matkakuluista operaatioalueelle ja takaisin sekä korvauksista, lukuun ottamatta sovellettavia päivärahoja, samoin kuin vaikeiden ja vaarallisten olosuhteiden perusteella maksettavista korvauksista.
   3.   EUPOL COPPS voi myös ottaa palvelukseen sopimussuhteisesti kansainvälistä ja paikallista henkilöstöä, jos jäsenvaltioiden, unionin toimielinten tai EUH:n lähettämä henkilöstö ei hoida tarvittavia tehtäviä.
   4.   Kansainvälisen ja paikallisen henkilöstön työehdot sekä oikeudet ja velvollisuudet määritetään EUPOL COPPSin ja asianomaisten henkilöön kuuluvien välisissä sopimuksissa.
   5.   Kolmannet valtiot voivat myös lähettää tarvittaessa henkilöstöä operaatioon. Kukin kolmas valtio vastaa lähettämästään henkilöstöstä aiheutuvista kuluista kuten palkoista, terveydenhuollosta, kulukorvauksista, vakuutuksesta, joka kattaa toiminnan riskialttiilla alueella, sekä matkakuluista operaatioalueelle ja takaisin.
   8 artikla
   EUPOL COPPSin henkilöstön asema
   1.   EUPOL COPPSin henkilöstön asemasta, myös EUPOL COPPSin toteuttamisen ja joustavan toiminnan kannalta välttämättömistä erioikeuksista, vapauksista ja muista takeista, tehdään tarvittaessa sopimus Euroopan unionista tehdyn sopimuksen 37 artiklan nojalla ja noudattaen Euroopan unionin toiminnasta tehdyn sopimuksen 218 artiklassa määrättyä menettelyä.
   2.   Henkilöstöön kuuluvan lähettänyt jäsenvaltio, unionin toimielin tai EUH vastaa kaikkien tämän henkilön esittämien tai häntä koskevien ja lähettämiseen liittyvien vaatimusten ratkaisemisesta. Kyseinen jäsenvaltio, unionin toimielin tai EUH huolehtii sellaisten menettelyjen vireillepanosta, joihin mahdollisesti ryhdytään lähetettyä henkilöä vastaan.
   9 artikla
   Poliittinen valvonta ja strateginen johto
   1.   PTK huolehtii neuvoston ja korkean edustajan alaisuudessa operaation poliittisesta valvonnasta ja strategisesta johdosta. Neuvosto valtuuttaa PTK:n tekemään tätä varten asiaankuuluvat päätökset Euroopan unionista tehdyn sopimuksen 38 artiklan kolmannen kohdan mukaisesti. Tähän valtuutukseen sisältyy toimivalta nimittää operaation johtaja korkean edustajan ehdotuksesta sekä muuttaa operaation toiminta-ajatusta ja operaatiosuunnitelmaa. Siihen sisältyvät myös valtuudet tehdä myöhemmin operaation johtajan nimitystä koskevia päätöksiä. Operaation tavoitteita ja päättämistä koskeva päätöksentekovalta kuuluu edelleen neuvostolle.
   2.   PTK raportoi neuvostolle säännöllisin väliajoin.
   3.   Siviilioperaation komentaja ja operaation johtaja raportoivat vastuullaan olevista asioista PTK:lle säännöllisin väliajoin ja tarpeen mukaan.
   10 artikla
   Kolmansien valtioiden osallistuminen
   1.   Unionin päätöksenteon riippumattomuutta ja sen yhtenäistä toimielinjärjestelmää rajoittamatta kolmansia valtioita voidaan pyytää osallistumaan EUPOL COPPSiin edellyttäen, että ne vastaavat lähettämästään henkilöstöstä aiheutuneista menoista, kuten palkoista, terveydenhuollosta, korvauksista, vakuutuksesta, joka kattaa toiminnan riskialttiilla alueella, sekä matkakuluista operaatioalueelle ja takaisin, sekä osallistuvat tarvittaessa operaation juokseviin menoihin.
   2.   Kolmansilla valtioilla, jotka osallistuvat EUPOL COPPSiin, on operaation päivittäisessä täytäntöönpanossa samat oikeudet ja velvollisuudet kuin jäsenvaltioilla.
   3.   Neuvosto valtuuttaa PTK:n tekemään asiaankuuluvat päätökset osallistumisehdotusten hyväksymisestä ja perustamaan osanottajien komitean.
   4.   Kolmansien valtioiden osallistumista koskevista yksityiskohtaisista järjestelyistä tehdään kulloinkin sopimus Euroopan unionista tehdyn sopimuksen 37 artiklan mukaisesti, ja niiden lisäksi sovitaan tarvittaessa teknisistä järjestelyistä. Jos unioni ja kolmas valtio tekevät sopimuksen puitteista, jotka koskevat kyseisen kolmannen valtion osallistumista unionin kriisinhallintaoperaatioihin, tällaisen sopimuksen määräyksiä sovelletaan EUPOL COPPSiin.
   11 artikla
   Turvallisuus
   1.   Siviilioperaatiokomentaja ohjaa 5 artiklan mukaisesti operaation johtajaa turvatoimien suunnittelussa ja vastaa siitä, että ne toteutetaan EUPOL COPPSin osalta asianmukaisesti ja tehokkaasti.
   2.   Operaation johtaja vastaa EUPOL COPPSin turvallisuudesta ja sen varmistamisesta, että EUPOL COPPSiin sovellettavia turvallisuutta koskevia vähimmäisvaatimuksia noudatetaan Euroopan unionista tehdyn sopimuksen V osaston nojalla operatiivisiin tehtäviin unionin ulkopuolelle lähetetyn henkilöstön turvallisuutta koskevan unionin politiikan ja sitä tukevien asiakirjojen mukaisesti.
   3.   Operaation johtajaa avustaa johtava turvallisuuspäällikkö (Senior Mission Security Officer, SMSO), joka raportoi operaation johtajalle ja joka on myös läheisessä toiminnallisessa suhteessa Euroopan ulkosuhdehallintoon.
   4.   EUPOL COPPSin henkilöstö osallistuu operaatiosuunnitelman mukaisesti pakolliseen turvallisuuskoulutukseen ennen tehtäviensä aloittamista. Johtava turvallisuuspäällikkö järjestää sille myös säännöllistä kertauskoulutusta operaatioalueella.
   5.   Operaation johtaja huolehtii EU:n turvallisuusluokiteltujen tietojen suojaamisesta turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyn neuvoston päätöksen 2011/292/EU (3) mukaisesti.
   12 artikla
   Rahoitusjärjestelyt
   1.   EUPOL COPPSiin liittyviin menoihin tarkoitettu rahoitusohje 1 päivän heinäkuuta 2013 ja 30 päivän kesäkuuta 2014 väliselle ajalle on 9 570 000 euroa.
   2.   Kaikkia menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Osallistuvien kolmansien valtioiden ja naapurivaltioiden kansalaisille annetaan mahdollisuus osallistua sopimuksia koskeviin tarjouskilpailuihin. Operaation johtaja voi komission hyväksynnän saatuaan sopia jäsenvaltioiden, osallistuvien kolmansien valtioiden ja muiden kansainvälisten toimijoiden kanssa teknisistä järjestelyistä, jotka koskevat laitteiden ja palvelujen toimittamista ja toimitilojen tarjoamista EUPOL COPPSille.
   4.   EUPOL COPPS vastaa operaation talousarvion toteuttamisesta. Tätä varten EUPOL COPPS allekirjoittaa sopimuksen komission kanssa.
   5.   EUPOL COPPS on vastuussa toimeksiannon toteuttamisesta johtuvista vaateista ja velvoitteista 1 päivästä heinäkuuta 2013 alkaen, lukuun ottamatta vaateita, jotka liittyvät operaation johtajan vakaviin rikkomuksiin, joista hän on vastuussa.
   6.   Rahoitusjärjestelyissä otetaan huomioon EUPOL COPPSin operatiiviset vaatimukset, joihin sisältyy laitteiden yhteensopivuus ja siihen kuuluvien ryhmien yhteistoimintakyky.
   7.   Menot ovat rahoituskelpoisia tämän päätöksen voimaantulopäivästä alkaen.
   13 artikla
   Tietojen luovuttaminen
   1.   Korkealla edustajalla on valtuudet luovuttaa tarvittaessa ja operaation tarpeiden mukaisesti tähän päätökseen osallistuville kolmansille valtioille operaatiota varten laadittuja EU:n turvallisuusluokiteltuja tietoja ja asiakirjoja "RESTREINT UE" -tasolle saakka päätöksen 2011/292/EU mukaisesti.
   2.   Jos kyseessä on tarkasti määritelty ja välitön operatiivinen tarve, korkealla edustajalla on lisäksi valtuudet luovuttaa paikallisille viranomaisille operaatiota varten tuotettuja EU:n turvallisuusluokiteltuja tietoja ja asiakirjoja "RESTREINT UE" -turvallisuusluokkaan saakka päätöksen 2011/292/EU mukaisesti. Tätä varten luodaan korkean edustajan ja paikallisten viranomaisten väliset järjestelyt.
   3.   Korkealla edustajalla on valtuudet luovuttaa tähän päätökseen osallistuville kolmansille valtioille sekä paikallisviranomaisille sellaisia EUPOL COPPSia koskeviin neuvoston keskusteluihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen 6 artiklan 1 kohdan mukainen salassapitovelvollisuus (4).
   4.   Korkea edustaja voi siirtää 1, 2 ja 3 kohdassa tarkoitetut valtuudet sekä valtuudet sopia 2 kohdassa tarkoitetuista järjestelyistä korkean edustajan alaisuudessa oleville henkilöille, siviilioperaatiokomentajalle ja/tai operaation johtajalle.
   14 artikla
   Valvonta
   EUPOL COPPSia varten aktivoidaan valvontavoimavara.
   15 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2013.
   Tämän päätöksen voimassaolo päättyy 30 päivänä kesäkuuta 2014.

      Tehty Brysselissä 3 päivänä heinäkuuta 2013.

            Neuvoston puolesta

            Puheenjohtaja

         L. LINKEVIČIUS

      (1)  EUVL L 300, 17.11.2005, s. 65.

      (2)  EUVL L 335, 18.12.2010, s. 60.

      (3)  EUVL L 141, 27.5.2011, s. 17.

      (4)  Neuvoston päätös 2009/937/EU, tehty 1 päivänä joulukuuta 2009, neuvoston työjärjestyksen vahvistamisesta (EUVL L 325, 11.12.2009, s. 35).


title: 2005/554/EY, Euratom: Neuvoston päätös, tehty 12 päivänä heinäkuuta 2005, Euroopan talous- ja sosiaalikomitean jäsenille ja varajäsenille maksettavien päivärahojen mukauttamisesta

text:
               20.7.2005

               FI

               Euroopan unionin virallinen lehti

               L 188/35

      NEUVOSTON PÄÄTÖS,
   tehty 12 päivänä heinäkuuta 2005,
   Euroopan talous- ja sosiaalikomitean jäsenille ja varajäsenille maksettavien päivärahojen mukauttamisesta
   (2005/554/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 258 artiklan neljännen kohdan,
   ottaa huomioon Euroopan atomienergiayhteisön perustamissopimuksen ja erityisesti sen 166 artiklan neljännen kohdan,
   ottaa huomioon Euroopan talous- ja sosiaalikomitean 4 päivänä huhtikuuta 2005 esittämän pyynnön,
   sekä katsoo, että
   on aiheellista mukauttaa Euroopan talous- ja sosiaalikomitean jäsenille ja varajäsenille maksettavia päivärahoja, jotka on vahvistettu neuvoston päätöksellä 81/121/ETY (1),
   ON PÄÄTTÄNYT SEURAAVAA:
   1 artikla
   Korvataan päätöksen 81/121/ETY 2 artikla seuraavasti:

      ”2 artikla
      1.   Päiväraha matkapäivältä on

                  —

                  130 euroa jäsenille ja varajäsenille.

            2.   Päiväraha kokouspäivältä on

                  —

                  208 euroa jäsenille ja varajäsenille.

            3.   Jos korvaukseen oikeutettu henkilö toimittaa riittävää näyttöä siitä, että hänelle on koitunut kustannuksia yöpymisestä työskentelypaikkakunnalla, hänelle maksetaan 30 euron lisäpäiväraha.”

   2 artikla
   Tämä päätös tulee voimaan 12 päivänä heinäkuuta 2005.

      Tehty Brysselissä 12 päivänä heinäkuuta 2005.

            Neuvoston puolesta

            Puheenjohtaja

         G. BROWN

      (1)  EYVL L 67, 12.3.1981, s. 29. Päätös sellaisena kuin se on viimeksi muutettuna päätöksellä 2002/985/EY, Euratom (EYVL L 343, 18.12.2002, s. 31).


title: 2014/568/EU: Euroopan parlamentin päätös, annettu 3 päivänä huhtikuuta 2014 , Euroopan poliisiakatemian varainhoitovuoden 2012 tilien päättämisestä

text:
               5.9.2014

               FI

               Euroopan unionin virallinen lehti

               L 266/180

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   Euroopan poliisiakatemian varainhoitovuoden 2012 tilien päättämisestä
   (2014/568/EU)
   EUROOPAN PARLAMENTTI, joka

               —

               ottaa huomioon Euroopan poliisiakatemian lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan poliisiakatemian tilinpäätöksestä varainhoitovuodelta 2012 sekä poliisiakatemian vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan poliisiakatemian (CEPOL) perustamisesta 20. syyskuuta 2005 tehdyn neuvoston päätöksen 2005/681/YOS (4) ja erityisesti sen 16 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon komission 30. kesäkuuta 2011 tekemän päätöksen C(2011)4680, jossa Euroopan poliisiakatemialle myönnetään poikkeus asetuksesta (EY, Euratom) N:o 2343/2002,

               —

               ottaa huomioon Euroopan poliisiakatemian 12. heinäkuuta 2010 laatiman kertomuksen henkilökohtaisten menojen korvaamisesta (10/0257/KA),

               —

               ottaa huomioon Euroopan poliisiakatemian teettämän ulkoisen tarkastuksen (sopimusviite CEPOL/2010/001) henkilökohtaisten menojen korvaamisesta,

               —

               ottaa huomioon Euroopan poliisiakatemian viisivuotista ulkopuolista arviointia koskevan loppuraportin (sopimusviite CEPOL/CT/2010/002),

               —

               ottaa huomioon oikeus-, vapaus- ja turvallisuusasioiden pääosaston vuotuisen toimintakertomuksen vuodelta 2009,

               —

               ottaa huomioon Euroopan poliisiakatemian neljännen edistymiskertomuksen poliisiakatemian monivuotisen toimintasuunnitelman 2010–2014 toteuttamisesta,

               —

               ottaa huomioon tilintarkastustuomioistuimen kertomuksen Euroopan poliisiakatemian monivuotisen toimintasuunnitelman 2010–2014 toteuttamisesta,

               —

               ottaa huomioon komission sisäisen tarkastuksen (IAS) 4. heinäkuuta 2011 antaman muistion (viite Ares(2011) 722 479) kolmannesta edistymiskertomuksesta Euroopan poliisiakatemian monivuotisen toimintasuunnitelman 2010–2014 toteuttamisesta,

               —

               ottaa huomioon Euroopan poliisiakatemian kertomuksen ja sen liitteet vastuuvapauden myöntämistä poliisiakatemialle vuoden 2009 talousarvion toteuttamisesta koskevan Euroopan parlamentin päätöslauselman täytäntöönpanosta,

               —

               ottaa huomioon Euroopan poliisiakatemian kertomuksen ja sen liitteen hankintaohjeiden soveltamisesta 1. heinäkuuta 2010 – 1. heinäkuuta 2011,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A7-0240/2014),

               1.

               hyväksyy Euroopan poliisiakatemian varainhoitovuoden 2012 tilien päättämisen;

               2.

               kehottaa puhemiestä välittämään tämän päätöksen Euroopan poliisiakatemian johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 29.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 256, 1.10.2005, s. 63.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2011/604/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/224

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston talousarvion toteuttamisesta varainhoitovuonna 2009
   (2011/604/EU)
   EUROOPAN PARLAMENTTI, joka
   ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan unionin jäsenvaltioiden operatiivisesta ulkorajayhteistyöstä huolehtivan viraston tilinpäätöksestä varainhoitovuodelta 2009 sekä viraston vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta 26. lokakuuta 2004 annetun neuvoston asetuksen (EY) N:o 2007/2004 (3) ja erityisesti sen 30 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0145/2011),

               1.

               myöntää Euroopan unionin jäsenvaltioiden operatiivisesta ulkorajayhteistyöstä huolehtivan viraston pääjohtajalle vastuuvapauden viraston talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan unionin jäsenvaltioiden operatiivisesta ulkorajayhteistyöstä huolehtivan viraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 40.

      (2)  EYVL L 248, 16.9.2002, s. 1.

      (3)  EUVL L 349, 25.11.2004, s. 1.

      (4)  EYVL L 357, 31.12.2002, s. 72.
    ---documentbreak---

               27.9.2011

               FI

               Euroopan unionin virallinen lehti

               L 250/226

         EUROOPAN PARLAMENTIN PÄÄTÖSLAUSELMA,
   10. toukokuuta 2011,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin jäsenvaltioiden operatiivisesta ulkorajayhteistyöstä huolehtivan viraston talousarvion toteuttamisesta varainhoitovuonna 2009
   EUROOPAN PARLAMENTTI, joka
   ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan unionin jäsenvaltioiden operatiivisesta ulkorajayhteistyöstä huolehtivan viraston tilinpäätöksestä varainhoitovuodelta 2009 sekä viraston vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta 26. lokakuuta 2004 annetun neuvoston asetuksen (EY) N:o 2007/2004 (3) ja erityisesti sen 30 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0145/2011),

               A.

               ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 5. toukokuuta 2010 Euroopan unionin jäsenvaltioiden operatiivisesta ulkorajayhteistyöstä huolehtivan viraston pääjohtajalle vastuuvapauden viraston talousarvion toteuttamisesta varainhoitovuonna 2008 (5) ja vastuuvapauspäätökseen liitetyssä päätöslauselmassa se muun muassa

                           —

                           oli huolissaan siitä, että tilintarkastustuomioistuin havaitsi lukuisia puutteita, jotka se oli tuonut esiin jo vuosien 2006 ja 2007 vuosikertomuksissa, ja piti valitettavana erityisesti

                                       i.

                                       siirrettyjen ja peruuntuneiden määrärahojen suurta määrää (käytettävissä olleista määrärahoista jäi käyttämättä 49 prosenttia vuonna 2008, lähes 69 prosenttia vuonna 2007 ja 55 prosenttia vuonna 2006),

                                       ii.

                                       sitä, että oikeudellisia sitoumuksia tehtiin ennen vastaavien talousarviositoumusten tekemistä,

                                       iii.

                                       sitä, että tilintarkastustuomioistuimen mukaan palvelukseenottomenettelyt eivät olleet sääntöjen mukaisia ja ettei etenkään menettelyjen avoimuudesta ja tasapuolisuudesta voitu olla varmoja,

                           —

                           kehotti virastoa parantamaan varainhoitoaan ottaen etenkin huomioon sen talousarvion kasvun varainhoitovuosina 2007 ja 2008,

               C.

               ottaa huomioon, että vuosi 2008 oli viraston neljäs kokonainen toimintavuosi,

               D.

               ottaa huomioon, että viraston määrärahat vuonna 2009 olivat 88 800 000 euroa eli ne olivat lähes 28 prosenttia suuremmat kuin edellisvuonna,

               1.

               panee tyytyväisenä merkille, että tilintarkastustuomioistuin on saanut kohtuullisen varmuuden siitä, että viraston varainhoitovuoden 2009 tilit ovat olennaisilta osiltaan luotettavat ja tilien perustana olevat toimet ovat kaiken kaikkiaan lailliset ja asianmukaiset;

      Talousarvio kasvoi huomattavasti

               2.

               panee merkille, että viraston talousarvio on kasvanut huomattavasti neljän viime vuoden aikana; toteaa, että varainhoitovuoden 2009 talousarvio oli yli kolme kertaa suurempi kuin varainhoitovuoden 2006 talousarvio (19 200 000 euroa);

      Toiminta

               3.

               on ilahtunut siitä, että viraston hallintoneuvosto hyväksyi kesäkuussa 2009 monivuotisen suunnitelman kaudeksi 2010–2013, vaikka sellaisesta ei säädetä perustamisasetuksessa; korostaa, että tämä monivuotinen suunnitelma on tärkeä, jotta virasto pystyy suunnittelemaan toimintansa ja arvioimaan siihen liittyvät riskit paremmin; kehottaa virastoa kuitenkin luomaan ripeästi selkeän yhteyden työohjelmansa ja rahoitusennusteidensa välille;

               4.

               kehottaa jälleen kerran virastoa esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden ja edellisen varainhoitovuoden aikana toteutetuista toimista, jotta vastuuvapauden myöntävällä viranomaisella on mahdollisuus arvioida paremmin viraston toimintaa eri vuosina;

               5.

               on tyytyväinen siihen, että virasto käynnisti vuonna 2009 tulosseurantajärjestelmän, jotta se voi tiedottaa hallintoneuvostolleen paremmin antamalla sille tietoja viraston toimien vaikutuksista; toteaa, että tämän uuden järjestelmän avulla on tarkoitus edistää enemmän tuloksiin suuntautunutta raportointia, jolla täydennetään panoksia ja tuloksia koskevia indikaattoreita; kehottaa virastoa kuitenkin antamaan tietoja toimiensa vaikutuksista ja ilmoittamaan niistä vastuuvapauden myöntävälle viranomaiselle;

               6.

               huomauttaa, että vastuuvapauden myöntämisen viraston talousarvion toteuttamisesta olisi perustuttava enemmän viraston toimintaan koko vuoden aikana;

      Yhteistyö jäsenvaltioiden kanssa

               7.

               kehottaa virastoa parantamaan varainhoitoaan jäsenvaltioiden kulujen korvaamisen suhteen selvittämällä kyseisten jäsenvaltioiden kanssa ongelman syyt, jotta on mahdollista löytää yhdessä asianmukaiset ratkaisut;

      Määrärahojen siirtäminen ja peruuntuminen

               8.

               on huolestunut tilintarkastustuomioistuimen määrärahasiirtoja koskevasta ilmoituksesta, koska se raportoi niistä jo vuosien 2006, 2007 ja 2008 vuosikertomuksissaan; pitää erityisen valitettavana varainhoitovuodelta toiselle siirrettyjen ja peruuntuneiden määrärahojen suurta määrää vuodesta 2006 lähtien;

               9.

               kehottaa virastoa sen vuoksi parantamaan määrärahojen käyttöastetta laatimalla mahdollisten seuraavalle varainhoitovuodelle tehtävien määrärahasiirtojen analysointia varten asianmukaiset ohjeet ja menettelyt, joiden avulla siirtojen määrä saataisiin minimoitua; pitää tärkeänä myös sitä, että virasto parantaa toimiensa suunnittelua ja seurantaa;

               10.

               on huolissaan myös siitä, että viraston on pitänyt peruuttaa määrärahoja (13 900 000 euroa vuonna 2009 ja 13 000 000 euroa vuonna 2008);

               11.

               toteaa, että tilintarkastustuomioistuimen mukaan 28 määrärahasiirtoa tehtiin sen vuoksi, että talousarvion laatimismenettelyt eivät olleet riittävän kurinalaiset; panee merkille myös, että osaston 2, joka koskee hallintomenoja, 39 budjettikohdasta kuutta ei käytetty varainhoitovuoden 2009 loppuun mennessä, vaan 35 prosenttia kyseisistä määrärahoista peruuntui;

               12.

               korostaa, että siirrettyjen ja peruuntuneiden määrärahojen suuri määrä osoittaa, että virasto ei kyennyt hoitamaan asianmukaisella tavalla talousarvionsa merkittävää kasvua; pohtii, olisiko vastuullisempaa toimia niin, että vastaisuudessa budjettivallan käyttäjät kiinnittävät enemmän huomiota viraston talousarvion kasvattamisesta tehtäviin päätöksiin ja ottavat huomioon uusien toimintojen täytäntöön panemiseksi tarvittavan ajan; kehottaa virastoa näin ollen toimittamaan tarkemmat tiedot tulevien sitoumusten toteutettavuudesta;

               13.

               on kuitenkin tyytyväinen viraston aloitteeseen kehittää edelleen järjestelmäänsä, jonka avulla avustusten yhteydessä vahvistettuja sopimusten määräaikoja suunnitellaan ja seurataan; panee merkille myös, että vuodesta 2009 lähtien virasto on suorittanut toiminnoistaan riskinarvioinnin ja riskinhallintaprosessin;

      Avustusten hallinnointi

               14.

               panee merkille tilintarkastustuomioistuimen raportoineen toisena peräkkäisenä vuonna, että virasto suoritti maksuja allekirjoittamiensa yksipuolisten avustuspäätösten perusteella, vaikka voimassa olevissa säännöissä ei mainita tällaista välinettä; toteaa, että vuonna 2009 maksettu määrä oli yli 28 000 000 euroa ja vuonna 2008 määrä oli 17 000 000 euroa; on kuitenkin tyytyväinen viraston aloitteeseen allekirjoittaa tilintarkastustuomioistuimen huomautuksen jälkeen kumppanuutta koskeva puitesopimus jäsenvaltioiden rajavalvontaviranomaisten kanssa;

               15.

               kehottaa virastoa parantamaan avustusten hallinnointia seuraavien keinojen avulla:

                           —

                           paikalla tehtävien tarkastusten suorittaminen avustusten edunsaajille,

                           —

                           menoluokkakohtaisten standardiyksikkökustannusten suosiminen tukikelpoisten kustannusten korvaamiseen perustuvien avustusten sijaan,

                           —

                           toimijoiden velvollisuuksien selkeä kuvaus, niistä raportoiminen ja niiden seuranta,

                           —

                           kaikkien toimijoiden hyväksymän operatiivisen suunnitelman laatiminen;

      Toimintatalousarvion oikeellisuus

               16.

               toteaa huolestuneena, että tilintarkastustuomioistuin ilmoitti, että 8 tarkastetussa tapauksessa rajavalvontaviranomaisille maksetun ennakkorahoituksen kustannukset oli ilmoitettu 27 prosenttia liian suurina; toteaa myös, että varainhoitovuonna 2009 päätökseen vietyjen toimien osalta jouduttiin laatimaan yli 40 perintämääräystä, joilla peritään takaisin liian suuria ennakoita;

      Henkilöstö

               17.

               panee tyytyväisenä merkille viraston aloitteen ryhtyä toimiin parantaakseen palvelukseenottomenettelyjen puolueettomuutta ja avoimuutta parlamentin suositusten mukaisesti; toteaa, että virasto hyväksyi valintalautakuntien jäseniä koskevat täytäntöönpanosäännöt ja sisäiset ohjeet; antaa tunnustusta varsinkin siitä, että virasto hyväksyi marraskuussa 2010 palvelukseenotto-ohjelman, joka kattaa seuraavat konkreettiset toimet: määräaikojen noudattaminen valintalautakuntien jäseniä nimitettäessä, haastattelujen kysymysten ja kirjallisten kokeiden sisällön valmistelu etukäteen, kirjallisten kokeiden arviointi nimettömänä, mallivastausten laatiminen haastattelujen kysymyksiin ja kirjallisiin kokeisiin, pöytäkirjan laatiminen jokaisesta palvelukseen ottamisesta, vuoden 2011 aikana käyttöön otettavan sähköisen palvelukseenottovälineen kehittäminen palvelukseenotto- ja valintaprosessin helpottamiseksi;

      Sisäinen tarkastus

               18.

               panee merkille, että sisäisen tarkastuksen osasto tarkasti vuonna 2009 avustusten hallinnoinnin ja arvioi seuraavia seikkoja: avustusten suunnittelu vuosittain, sovellettava säädös, avustusten toteuttaminen ja seuranta ja niistä raportointi;

               19.

               toteaa, että sisäisen tarkastuksen osaston antamasta 19 suosituksesta, jotka koskevat aikaisempien suositusten seurantaa, 6 on toteutettu asianmukaisesti ja vaikuttavasti, 10 suositusta on kesken ja 3 on saatettu päätökseen, mutta sisäisen tarkastuksen osaston on vielä tarkistettava ne; kehottaa viraston pääjohtajaa kuitenkin ilmoittamaan vastuuvapauden myöntävälle viranomaiselle sisäisen tarkastuksen osaston ”erittäin tärkeiksi” katsomien suositusten sisällöstä sekä tässä asiassa toteutetuista toimista;

               20.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan (6).

      (1)  EUVL C 338, 14.12.2010, s. 40.

      (2)  EYVL L 248, 16.9.2002, s. 1.

      (3)  EUVL L 349, 25.11.2004, s. 1.

      (4)  EYVL L 357, 31.12.2002, s. 72.

      (5)  EUVL L 252, 25.9.2010, s. 211.

      (6)  Hyväksytyt tekstit, P7_TA(2011)0163 (katso tämän virallisen lehden sivu 269).


title: Poliittisten ja turvallisuusasioiden komitean päätös (YUTP) 2015/927, annettu 9 päivänä kesäkuuta 2015, Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation (EUSEC RD Congo) johtajan nimittämisestä ja päätöksen EUSEC/1/2012 kumoamisesta (EUSEC/1/2015)

text:
               17.6.2015

               FI

               Euroopan unionin virallinen lehti

               L 150/21

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2015/927,
   annettu 9 päivänä kesäkuuta 2015,
   Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation (EUSEC RD Congo) johtajan nimittämisestä ja päätöksen EUSEC/1/2012 kumoamisesta (EUSEC/1/2015)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta (EUSEC RD Congo) 21 päivänä syyskuuta 2010 annetun neuvoston päätöksen 2010/565/YUTP (1), ja erityisesti sen 8 artiklan,
   sekä katsoo seuraavaa:

               (1)

               Päätöksen 2010/565/YUTP 8 artiklan nojalla poliittisten ja turvallisuusasioiden komitea (PTK) on Euroopan unionista tehdyn sopimuksen 38 artiklan kolmannen kohdan mukaisesti valtuutettu tekemään asianmukaiset päätökset, jotka koskevat EUSEC RD Congo -operaation poliittista valvontaa ja strategista johtoa, mukaan lukien päätökset, jotka koskevat operaation johtajan nimittämistä.

               (2)

               Neuvosto hyväksyi 8 päivänä kesäkuuta 2015 päätöksen (YUTP) 2015/883 (2), jolla Kongon demokraattisen tasavallan turvallisuusalan uudistusta koskevaa Euroopan unionin neuvonta- ja avustusoperaatiota (EUSECRD Congo) jatkettiin 30 päivään kesäkuuta 2016.

               (3)

               PTK hyväksyi 2 päivänä lokakuuta 2012 päätöksen EUSEC 1/2012 (3), jolla eversti Jean-Louis NURENBERG nimitettiin EUSEC RD Congo -operaation johtajaksi.

               (4)

               Unionin ulkoasioiden ja turvallisuuspolitiikan korkea edustaja ehdotti, että eversti Johan DE LAERE nimitetään eversti Jean-Louis NURENBERGin tilalle EUSEC RD Congo -operaation johtajaksi 1 päivästä heinäkuuta 2015 yhden vuoden ajaksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään eversti Johan DE LAERE Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation (EUSEC RD Congo) johtajaksi 1 päivästä heinäkuuta 2015 alkaen 30 päivään kesäkuuta 2016.
   2 artikla
   Kumotaan poliittisten ja turvallisuusasioiden komitean päätös EUSEC/1/2012 1 päivästä heinäkuuta 2015.
   3 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2015.

      Tehty Brysselissä 9 päivänä kesäkuuta 2015.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 248, 22.9.2010, s. 59.

      (2)  Neuvoston päätös (YUTP) 2015/883, annettu 8 päivänä kesäkuuta 2015, Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta (EUSEC RD Congo) annetun päätöksen 2010/565/YUTP muuttamisesta ja sen voimassaolon jatkamisesta (EUVL L 143, 9.6.2015, s. 14).

      (3)  Poliittisten ja turvallisuusasioiden komitean päätös EUSEC/1/2012, annettu 2 päivänä lokakuuta 2012, Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation (EUSEC RD Congo) johtajan nimittämisestä (EUVL L 272, 6.10.2012, s. 19).


title: 2003/196/: EFTAn valvontaviranomaisen päätös N:o 196/03/KOL, tehty  5 päivänä marraskuuta 2003 , valtiontukea koskevien menettelysääntöjen ja aineellisten sääntöjen muuttamisesta 38. kerran lisäämällä uusi luku 9B: Kantelut – lomake oletettua sääntöjenvastaista valtiontukea koskevien kantelujen tekemiseksi

text:
               10.5.2006

               FI

               Euroopan unionin virallinen lehti

               L 123/28

      EFTAN VALVONTAVIRANOMAISEN PÄÄTÖS

   N:o 196/03/KOL,
   tehty 5 päivänä marraskuuta 2003,
   valtiontukea koskevien menettelysääntöjen ja aineellisten sääntöjen muuttamisesta 38. kerran lisäämällä uusi luku 9B: Kantelut – lomake oletettua sääntöjenvastaista valtiontukea koskevien kantelujen tekemiseksi
   EFTAN VALVONTAVIRANOMAINEN, joka
   ottaa huomioon Euroopan talousalueesta tehdyn sopimuksen (1) ja erityisesti sen 61–63 artiklan ja pöytäkirjan 26,
   ottaa huomioon EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen (2) ja erityisesti sen 24 artiklan ja 5 artiklan 2 kohdan b alakohdan sekä sen pöytäkirjassa 3 (3) olevan I osan 1 artiklan,
   SEKÄ KATSOO SEURAAVAA:
   EFTAn valvontaviranomainen varmistaa valvontaviranomaisesta ja tuomioistuimesta tehdyn sopimuksen 24 artiklan nojalla ETA-sopimuksen valtiontukea koskevien määräysten soveltamisen,
   valvontaviranomaisesta ja tuomioistuimesta tehdyn sopimuksen 5 artiklan 2 kohdan b alakohdan nojalla EFTAn valvontaviranomainen antaa ilmoituksia ja suuntaviivoja asioista, joita ETA-sopimus koskee, jos kyseisessä sopimuksessa taikka valvontaviranomaisesta ja tuomioistuimesta tehdyssä sopimuksessa nimenomaisesti näin määrätään tai jos EFTAn valvontaviranomainen pitää sitä tarpeellisena,
   EFTAn valvontaviranomainen palauttaa mieleen 19 päivänä tammikuuta 1994 hyväksymänsä valtiontukea koskevat menettelysäännöt ja aineelliset säännöt (4)
       (5),
   Euroopan komissio julkaisi 16 päivänä toukokuuta 2003 uuden lomakkeen oletettua sääntöjenvastaista valtiontukea koskevien kantelujen tekemiseksi (6),
   kyseinen lomake on merkityksellinen myös Euroopan talousalueen kannalta,
   ETAn valtiontukisääntöjen yhtenäinen soveltaminen on taattava koko Euroopan talousalueella,
   ETA-sopimuksen liitteen XV lopussa olevaan lukuun ”Yleistä” kuuluvan II kohdan mukaan EFTAn valvontaviranomaisen on Euroopan yhteisöjen komissiota kuultuaan hyväksyttävä oikeudelliset asiakirjat, jotka vastaavat komission antamia säädöksiä,
   EFTAn valvontaviranomainen on kuullut Euroopan yhteisöjen komissiota,
   EFTAn valvontaviranomainen on kuullut EFTAn jäsenvaltioita 20 päivänä kesäkuuta 2003 asiasta pidetyssä monenvälisissä kokouksissa,
   ON PÄÄTTÄNYT SEURAAVAA:

               1.

               Valtiontuen suuntaviivoja muutetaan lisäämällä uusi luku 9 B ”Kantelut – lomake oletettua sääntöjenvastaista valtiontukea koskevien kantelujen tekemiseksi”.

               2.

               Valtiontuen suuntaviivojen liitteeseen I lisätään uusi jakso III ”Lomake oletettua sääntöjenvastaista valtiontukea koskevien kantelujen tekemiseksi”.

               3.

               Valtiontuen suuntaviivojen uusi luku 9 B ja liitteen I uusi jakso III esitetään tämän päätöksen liitteessä.

               4.

               Päätös annetaan kirjeitse tiedoksi EFTAn jäsenvaltioille lähettämällä niille jäljennös tästä päätöksestä ja sen liitteestä.

               5.

               Päätös annetaan tiedoksi Euroopan komissiolle ETA-sopimuksen pöytäkirjassa 27 olevan d kohdan mukaisesti lähettämällä sille jäljennös tästä päätöksestä ja sen liitteestä.

               6.

               Tämä päätös ja sen liite julkaistaan Euroopan unionin virallisen lehden ETA-osastossa ja ETA-täydennysosassa.

               7.

               Päätös on todistusvoimainen englannin kielellä.

      Tehty Brysselissä 5 päivänä marraskuuta 2003.

            EFTAn valvontaviranomaisen puolesta

         Einar M. BULL

            Puheenjohtaja

         Hannes HAFSTEIN

            Kollegion jäsen

      (1)  Jäljempänä ”ETA-sopimus”.

      (2)  Jäljempänä ”valvontaviranomaisesta ja tuomioistuimesta tehty sopimus”.

      (3)  Valvontaviranomaisesta ja tuomioistuimesta tehdyn sopimuksen pöytäkirja 3 EFTAn jäsenvaltioiden 10 päivänä joulukuuta 2001 muuttamassa muodossa. Muutokset tulivat voimaan 28 päivänä elokuuta 2003.

      (4)  Jäljempänä ”valtiontuen suuntaviivat”.

      (5)  Julkaistu alun perin EYVL:ssä L 231, 3.9.1994 ja sen ETA-täydennysosassa N:o 32 samana päivänä, muutettu viimeksi 18 päivänä joulukuuta 2002 tehdyllä kollegion päätöksellä N:o 264/02/KOL (ei vielä julkaistu).

      (6)  Lomake oletettua sääntöjenvastaista valtiontukea koskevien kantelujen tekemiseksi (EUVL C 116, 16.5.2003, s. 3).

      LIITE

         ”9 B KANTELUT – LOMAKE OLETETTUA SÄÄNTÖJENVASTAISTA VALTIONTUKEA KOSKEVIEN KANTELUJEN TEKEMISEKSI
         Valvontaviranomaisesta ja tuomioistuimesta tehdyn sopimuksen pöytäkirjassa 3 olevan I osan 1 artiklan 3 kohdassa ja II osan 2 artiklan 1 kohdassa määrätään, että EFTAn valvontaviranomaiselle on ilmoitettava tuen myöntämistä tai muuttamista koskevasta suunnitelmasta niin ajoissa, että se voi esittää huomautuksensa. Asianomainen EFTAn jäsenvaltio ei saa panna ehdottamiaan toimenpiteitä täytäntöön ennen kuin menettelyn tuloksena on saatu aikaan lopullinen päätös.
         Tuki, joka on pantu täytäntöön edellä mainittujen määräysten vastaisesti, on ’sääntöjenvastaista tukea’.
         Valvontaviranomaisesta ja tuomioistuimesta tehdyn sopimuksen pöytäkirjassa 3 olevan II osan 10 artiklan 1 kohdassa määrätään, että jos EFTAn valvontaviranomaisella on miltä hyvänsä taholta saatuja tietoja oletetusta sääntöjenvastaisesta tuesta, se tutkii tiedot viipymättä.
         Lisäksi edellä mainitun pöytäkirjan II osan 20 artiklan 2 kohdan mukaan asianomaiset osapuolet voivat toimittaa EFTAn valvontaviranomaiselle tietoja oletetuista sääntöjenvastaisista tuista ja tuen väärinkäytöstä (jäljempänä ’kantelu’).
         Kuka tahansa henkilö tai mikä tahansa yritys voi tehdä kantelun EFTAn valvontaviranomaiselle. Menettely on maksuton. Kanteluja tutkiessaan EFTAn valvontaviranomaisen on kuitenkin noudatettava valvontaviranomaisesta ja tuomioistuimesta tehdyn sopimuksen pöytäkirjassa 3 määrättyjä menettelysääntöjä ja erityisesti asianomaisen EFTAn jäsenvaltion puolustautumisoikeutta.
         Vaihtoehtoisesti tai EFTAn valvontaviranomaiselle tehtävän kantelun lisäksi kolmannet osapuolet, joiden etuihin sääntöjenvastaisesti myönnetty tuki on vaikuttanut kielteisesti, voivat yleensä panna asian vireille kansallisessa tuomioistuimessa.
         EFTAn valvontaviranomainen ei kuitenkaan voi antaa neuvoja kansallisista menettelyistä yksittäisissä tapauksissa.
         Näiden suuntaviivojen liitteessä I olevan III jakson kantelua koskevassa lomakkeessa on esitetty tiedot, joita EFTAn valvontaviranomainen tarvitsee voidakseen tutkia oletettua sääntöjenvastaista tai väärinkäytettyä tukea koskevan kantelun. Jos kaikkia lomakkeen kohtia ei voida täyttää, tämä on perusteltava.
         Lomake on saatavissa EFTAn valvontaviranomaisen Internet-sivuilla osoitteessa: http://www.eftasurv.int
         EFTAn valvontaviranomaisen Internet-sivuilla on myös runsaasti hyödyllisiä tietoja Euroopan talousalueella sovellettavista valtiontukisäännöistä. Niistä voi olla apua lomaketta täytettäessä.
         Lomake lähetetään seuraavaan osoitteeseen:

                     EFTA Surveillance Authority

                     Competition and State Aid Directorate

                     74, Rue de Trèves

                     B-1040 Brussels

               III JAKSO
         Lomake oletettua sääntöjenvastaista valtiontukea koskevien kantelujen tekemiseksi
         Lomake lähetetään seuraavaan osoitteeseen:

                     EFTA Surveillance Authority

                     Competition and State Aid Directorate

                     74, Rue de Trèves

                     B-1040 Brussels

               I.A.   Tiedot kantelun tekijästä
         I.1.   Kantelun tekijän etu- ja sukunimi tai yrityksen nimi:
         I.2   Osoite tai rekisteröity kotipaikka:
         I.3.   Puhelin, faksi ja sähköpostiosoite:
         I.4.   Yhteyshenkilön nimi, osoite, puhelin, faksi ja sähköpostiosoite:
         I.5.   Jos kantelun tekijä on yritys, lyhyt kuvaus kantelijasta ja sen toimialasta/toimialoista ja toimipaikasta/toimipaikoista:
         I.6.   Ilmoittakaa lyhyesti, kuinka oletetun tuen myöntäminen vaikuttaa kantelun tekijän etuihin.
         I.B.   Tiedot kantelun tekijän edustajasta
         I.7.   Jos kantelu tehdään jonkun toisen (henkilön tai yrityksen) puolesta, ilmoittakaa edustajan nimi, osoite, faksi ja sähköpostiosoite ja liittäkää mukaan kirjallinen vahvistus edustajan valtuutuksesta.
         II.   Tiedot EFTAn jäsenvaltiosta
         II.1.   EFTAn jäsenvaltio:
         II.2.   Hallintotaso, jolla oletettu sääntöjenvastainen tuki on myönnetty:

                     —

                     keskushallinto

                     —

                     aluehallinto (ilmoittakaa tarkemmin)

                     —

                     muu (ilmoittakaa tarkemmin)

               III.   Tiedot kantelun kohteena olevista oletetuista tukitoimenpiteistä
         III.1.   Onko kantelun kohteena oletettu tukijärjestelmä vai oletettu yksittäinen tuki?
         III.2.   Milloin oletettu tuki myönnettiin tai oletettu tukijärjestelmä pantiin täytäntöön? Mikä on oletetun tukijärjestelmän kesto, jos se on tiedossa?
         III.3.   Millä toimialalla/toimialoilla oletettua tukea sovelletaan?
         III.4.   Mikä on oletetun tuen määrä? Missä muodossa tuki myönnetään (laina, avustus, takaus, verokannustin, verovapautus tms.)?
         III.5.   Kuka on tuensaaja? Oletetun tukijärjestelmän osalta mainitkaa, ketkä ovat tukikelpoisia.
         Antakaa mahdollisimman paljon tietoja, mukaan lukien kuvaus tukea saavien yritysten päätoiminnoista.
         III.6.   Mihin tarkoitukseen oletettua tukea myönnetään (jos tiedossa)?
         IV.   Kantelun perusteet
         Perustelkaa kantelunne yksityiskohtaisesti ja mainitkaa muun muassa syyt kantelun tekemiseen, mitä Euroopan talousalueen oikeuden säännöksiä oletetun tuen myöntäminen mielestänne rikkoo ja kuinka tämä on vaikuttanut kilpailuedellytyksiin ETA-alueella ja sopimuspuolten väliseen kauppaan.
         Jos oletettu tuki on haitannut omia liiketaloudellisia etujanne, selittäkää miten.
         V.   Tiedot muista menettelyistä
         V.1.   Mahdolliset yhteydenotot EFTAn valvontaviranomaiseen (jos mahdollista, liittäkää mukaan jäljennökset kirjeenvaihdosta):
         V.2.   Mahdolliset yhteydenotot komission yksiköihin (jos mahdollista, liittäkää mukaan jäljennökset kirjeenvaihdosta):
         V.3.   Yhteydenotot kansallisiin viranomaisiin (esim. keskus-, alue- tai paikallishallinnon edustajat, oikeusasiamies jne.; jos mahdollista, liittäkää mukaan jäljennökset kirjeenvaihdosta):
         V.4.   Asian vireillepano kansallisessa tuomioistuimessa tai muut menettelyt (esim. välimies- tai sovittelumenettely). (Ilmoittakaa, jos asiassa on jo tehty päätös, ja liittäkää mukaan jäljennös mahdollisesta päätöksestä):
         VI.   Kantelua tukevat asiakirjat
         Luetelkaa kantelua mahdollisesti tukevat asiakirjat tai todisteet ja liittäkää mukaan niiden jäljennökset. Jos mahdollista, liittäkää mukaan jäljennös kansallisesta laista tai muista toimenpiteistä, jotka ovat oletetun tuen maksamisen oikeusperustana.
         VII.   Luottamuksellisuus
         Voidakseen suojella kyseisen EFTAn jäsenvaltion puolustautumisoikeutta EFTAn valvontaviranomaisen on mahdollisesti paljastettava henkilöllisyytenne ja kantelua mahdollisesti tukevat asiakirjat tai niiden sisältö kyseiselle EFTAn jäsenvaltiolle. Jos ette halua, että henkilöllisyyttänne tai joitain asiakirjoja tai tietoja paljastetaan, ilmoittakaa tästä selvästi ja mainitkaa, mitkä osat asiakirjoista ovat luottamuksellisia, ja perustelkaa pyyntönne.
         Paikka, aika ja kantelun tekijän allekirjoitus”


Avis juridique important

|

31977D0585

77/585/ETY: Neuvoston päätös, tehty 25 päivänä heinäkuuta 1977, Välimeren suojelemista pilaantumiselta koskevan yleissopimuksen sekä aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemistä koskevan pöytäkirjan tekemisestä

Virallinen lehti nro L 240 , 19/09/1977 s. 0001 - 0002 Suomenk. erityispainos Alue 11 Nide 3 s. 0176  Espanjank. erityispainos: Luku 15 Nide 2 s. 0003  Ruotsink. erityispainos Alue 11 Nide 3 s. 0176  Portugalink. erityispainos: Luku 15 Nide 2 s. 0003

NEUVOSTON PÄÄTÖS,tehty 25 päivänä heinäkuuta 1977,Välimeren suojelemista pilaantumiselta koskevan yleissopimuksen sekä aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemistä koskevan pöytäkirjan tekemisestä (77/585/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission ehdotuksen,ottaa huomioon edustajakokouksen lausunnon(1),sekä katsoo, ettäVälimeren suojelemista pilaantumiselta koskevan yleissopimuksen 24 artiklassa määrätään, että tämä yleissopimus sekä siihen liittyvät pöytäkirjat ovat avoinna Euroopan talousyhteisölle allekirjoittamista varten,Euroopan yhteisöjen toimintaohjelmasta ympäristöalan toimenpiteiksi on annettu 22 päivänä marraskuuta 1973 Euroopan yhteisöjen neuvoston ja neuvostossa kokoontuneiden jäsenvaltioiden hallitusten edustajien julistus(2),tässä ohjelmassa korostetaan merien pilaantumisen vaikuttavan yhteisöön sekä siitä syystä, että merellä on olennainen osuus lajien säilymisen ja kehittymisen prosesseissa että sen tärkeän merkityksen vuoksi, joka merenkululla ja meriliikenteellä on yhteisön sopusointuiselle taloudelliselle kehitykselle,tässä ohjelmassa sekä tiettyjen yhteisön vesiympäristöön päästettyjen vaarallisten aineiden aiheuttamasta pilaantumisesta 4 päivänä toukokuuta 1976 annetussa neuvoston direktiivissä 76/464/ETY(3) säädetään, että yhteisö toteuttaa tiettyjä toimia eri syistä johtuvan merien pilaantumisen vähentämiseksi,Välimeren suojelemista pilaantumiselta koskevassa yleissopimuksessa määrätään erityisesti aiheellisten toimenpiteiden toteuttamisesta aluksista ja ilma-aluksista tapahtuvan jätteen mereen laskemisen aiheuttaman, mannerjalustan ja merenpohjan sekä sen maaperän tutkimisesta ja hyväksikäytöstä johtuvan sekä maalta peräisin olevan pilaantumisen ehkäisemiseksi ja vähentämiseksi,yleissopimuksen 23 artiklassa määrätään, ettei tämän yleissopimuksen sopimuspuoleksi voi liittyä tulematta samalla vähintään yhden pöytäkirjan osapuoleksi ja ettei minkään pöytäkirjan sopimuspuoleksi voi liittyä olematta mainitun yleissopimuksen sopimuspuoli tai tulematta samalla sen sopimuspuoleksi,tämän yleissopimuksen ja aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemistä koskevan pöytäkirjan tekeminen vaikuttaa tarpeelliselta ympäristönsuojelua ja elämänlaatua koskevan yhteisön tavoitteen saavuttamiseksi yhteismarkkinoiden toiminnassa, eikä perustamissopimuksessa ole määräyksiä siihen tarvittavista toimivaltuuksista, jayleissopimus ja pöytäkirja on allekirjoitettu yhteisön puolesta 13 päivänä syyskuuta 1976,ON PÄÄTTÄNYT SEURAAVAA:1 artikla Tehdään Euroopan talousyhteisön puolesta yleissopimus Välimeren suojelemisesta pilaantumiselta sekä pöytäkirja aluksista ja ilma-aluksista tapahtuvan jätteen mereen laskemisen aiheuttaman Välimeren pilaantumisen ehkäisemisestä.Yleissopimuksen ja pöytäkirjan tekstit ovat tämän päätöksen liitteinä.2 artikla Euroopan yhteisöjen neuvoston puheenjohtaja tallettaa Euroopan talousyhteisön puolesta yleissopimuksen 25 artiklassa määrätyn asiakirjan(4).Tehty Brysselissä 25 päivänä heinäkuuta 1977.Neuvoston puolestaPuheenjohtajaH. SIMONET276A0216(01)19.9.77N:o L 240/3(1) EYVL N:o C 259, 4.11.1976, s. 42(2) EYVL N:o C 112, 20.12.1973, s. 1(3) EYVL N:o L 129, 18.5.1976, s. 3(4) Neuvoston pääsihteeristö julkaisee yleissopimuksen sekä siihen liittyvän pöytäkirjan voimaantulopäivän Euroopan yhteisöjen virallisessa lehdessä.


Avis juridique important

|

31995D1221(01)

Neuvoston päätös, tehty 8 päivänä joulukuuta 1995, lääkärikoulutuksen neuvoa-antavan komitean kahden varsinaisen jäsenen ja kahden varajäsenen nimittämisestä

Virallinen lehti nro C 343 , 21/12/1995 s. 0001 - 0002

NEUVOSTON PÄÄTÖS,tehty 8 päivänä joulukuuta 1995,lääkärikoulutuksen neuvoa-antavan komitean kahden varsinaisen jäsenen ja kahden varajäsenen nimittämisestä (95/C 343/01)EUROOPAN UNIONIN NEUVOSTO, jokaottaa huomioon neuvoston 16 päivänä kesäkuuta 1975 tekemän päätöksen 75/364/ETY (1) lääkärikoulutuksen neuvoa-antavan komitean perustamisesta ja erityisesti sen 3 ja 4 artiklan,sekä katsoo, ettäneuvosto on 25 päivänä heinäkuuta 1994 tekemällään päätöksellä (2) nimennyt- Erling Egelund SCHMIDTin varsinaiseksi jäseneksi- Sten Juhl CHRISTOPHERSENin varajäseneksi- Prof. Geoffrey BOURKEn varsinaiseksi jäseneksi- Tri J. F. McKENNAn varajäseneksimainittuun komiteaan 24 päivänä heinäkuuta 1997 päättyväksi toimikaudeksi,Tanskan hallitus on esittänyt Steen POULSENia Erling Egelund SCHMIDTin tilalle ja Peter MORTENSENia Sten Juhl CHRISTOPHERSENin tilalle,Irlannin hallitus on esittänyt tri Patrick FINNEGANia prof. Geoffrey BOURKEn tilalle, jaBritannian hallitus on esittänyt tri Jeremy METTERSia tri J. F. McKENNAn tilalle,ON PÄÄTTÄNYT SEURAAVAA:1 artikla Nimetään Steen POULSEN lääkärikoulutuksen neuvoa-antavan komitean varsinaiseksi jäseneksi Erling Egelund SCHMIDTin tilalle tämän jäljellä olevaksi toimikaudeksi eli 24 päivään heinäkuuta 1997.2 artikla Nimetään Peter MORTENSEN lääkärikoulutuksen neuvoa-antavan komitean varajäseneksi Sten Juhl CHRISTOPHERSENin tilalle tämän jäljellä olevaksi toimikaudeksi eli 24 päivään heinäkuuta 1997.3 artikla Nimetään tri Patrick FINNEGAN lääkärikoulutuksen neuvoa-antavan komitean varsinaiseksi jäseneksi prof. Geoffrey BOURKEn tilalle tämän jäljellä olevaksi toimikaudeksi eli 24 päivään heinäkuuta 1997.4 artikla Nimitetään tri Jeremy METTERS lääkärikoulutuksen neuvoa-antavan komitean varajäseneksi tri J. F. McKENNAn tilalle tämän jäljellä olevaksi toimikaudeksi eli 24 päivään heinäkuuta 1997.Tehty Brysselissä 8 päivänä joulukuuta 1995.Neuvoston puolestaJ. BORRELL FONTELLESPuheenjohtaja(1) EYVL N:o L 167, 30.6.1975, s. 17(2) EYVL N:o C 221, 9.8.1994, s. 1


Avis juridique important

|

31997D0741

97/741/EY: Neuvoston päätös, tehty 24 päivänä heinäkuuta 1997, kaksinkertaisen tarkkailun järjestelmän perustamista ilman määrällisiä rajoituksia Euroopan yhteisön ja Euroopan hiili- ja teräsyhteisön perustamissopimusten alaan kuuluvien tiettyjen terästuotteiden viennille Venäjän federaatiosta Euroopan yhteisöön koskevan Euroopan yhteisön ja Venäjän federaation välisen sopimuksen tekemisestä kirjeenvaihtona

Virallinen lehti nro L 300 , 04/11/1997 s. 0036 - 0036

NEUVOSTON PÄÄTÖS,tehty 24 päivänä heinäkuuta 1997,kaksinkertaisen tarkkailun järjestelmän perustamista ilman määrällisiä rajoituksia Euroopan yhteisön ja Euroopan hiili- ja teräsyhteisön perustamissopimusten alaan kuuluvien tiettyjen terästuotteiden viennille Venäjän federaatiosta Euroopan yhteisöön koskevan Euroopan yhteisön ja Venäjän federaation välisen sopimuksen tekemisestä kirjeenvaihtona (97/741/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäneuvoston päätöksellä 95/414/EY (1) ja komission päätöksellä 95/415/Euratom, EHTY (2) tehtiin Euroopan yhteisön, Euroopan hiili- ja teräsyhteisön sekä Euroopan atomienergiayhteisön ja Venäjän federaation (3) kauppaa ja kaupan liitännäistoimenpiteitä koskeva väliaikainen sopimus, joka tuli voimaan 1 päivänä helmikuuta 1996; Korfulla 24 päivänä kesäkuuta 1994 allekirjoitettu Euroopan yhteisöjen ja niiden jäsenvaltioiden sekä Venäjän federaation välinen kumppanuus- ja yhteistyösopimus korvaa voimaan tullessaan väliaikaisen sopimuksen, jakomissio on saanut päätökseen neuvottelut Euroopan yhteisön ja Venäjän federaation välisestä kirjeenvaihtona tehtävästä sopimuksesta, jolla perustetaan kaksinkertaisen tarkkailun järjestelmä ilman määrällisiä rajoituksia tiettyjen EY:n ja EHTY:n perustamissopimusten alaan kuuluvien terästuotteiden viennille Venäjän federaatiosta Euroopan yhteisöön,ON PÄÄTTÄNYT SEURAAVAA:Ainoa artiklaHyväksytään Euroopan yhteisön puolesta kaksinkertaisen tarkkailun järjestelmän perustamista ilman määrällisiä rajoituksia tiettyjen EY:n ja EHTY:n perustamissopimusten alaan kuuluvien terästuotteiden viennille Venäjän federaatiosta Euroopan yhteisöön koskeva Euroopan yhteisön ja Venäjän federaation välinen kirjeenvaihtona tehty sopimus.Sopimuksen teksti on tämän päätöksen liitteenä.Tehty Brysselissä 24 päivänä heinäkuuta 1997.Neuvoston puolestaM. FISCHBACHPuheenjohtaja(1) EYVL L 247, 13.10.1995, s. 1.(2) EYVL L 247, 13.10.1995, s. 30.(3) EYVL L 247, 13.10.1995, s. 2.